cyanic-selkie/wikianc huggingface dataset:
སྡོམ་བརྩོན་དམ་པ།
ས་སྐྱ་པཎྜི་ཏ་ཀུན་དགའ་རྒྱལ་མཚན་མཆོག་གིས་བསམ་ཡས་མི་འགྱུར་ལྷུན་གྱི་གྲུབ་པའི་གཙུག་ལག་ཁང་དུ་ཆོས་གསུངས་པའི་སྐབས་ཤིག་ཏུ་སྔོན་བྱོན་དམ་པ་རྣམས་ཀྱི་སྐུ་དྲིན་དང་རྣམ་ཐར་རྗེས་སུ་དྲན་ནས་ད་ལྟ་རང་རེས་འབྲི་སྲོལ་ཡོད་པའི་རི་མོ་འདི་ཕྱག་བསྟར་དུ་གནང་བ་ཡིན་ལ། མིང་གཞན་ལ་མེ་སྲུང་འཁོར་ལོ་ཡང་ཟེར། རི་མོ་དེའི་གཙོ་བོའི་མཚོན་དོན་འདི་ལྟར་ཏེ། རྩ་བའམ་བརྩམ་གཞིར་གྱུར་པ་པདྨའི་སྡོང་པོས་སློབ་དཔོན་ཆེན་པོ་པདྨ་འབྱུང་གནས་མཚོན་ཏེ་སློབ་དཔོན་གྱི་མཚན་དང་ཆོས་མཚུངས།
པདྨའི་ལྟེ་བའི་རལ་གྲིས་མ་རིག་པའི་མུན་པ་ཐམས་ཅད་རྩ་བ་ནས་གཅོད་བྱེད་ཀྱི་རལ་གྲི་འཛིན་པ་འཇམ་པའི་དབྱངས་ཀྱི་རྣམ་སྤྲུལ་ཆོས་ཀྱི་རྒྱལ་བོ་ཁྲི་སྲོང་ལྡེའུ་བཙན་མཚོན། དེ་གཉིས་མཆོད་ཡོན་གྱི་རྣམ་པ་ཐ་དད་ཀྱང་ཡེ་ཤེས་གཅིག་པའི་ཕྱིར་རྟེན་དང་བརྟེན་པའི་ཚུལ་དུ་བཀོད་པ་དང་ཡང་ན་སློབ་དཔོན་པདྨ་འབྱུང་གནས་ཀྱི་ཐུགས་ལས་འཁྲུངས་པའི་ཐུགས་སྲས་རྗེ་འབངས་ཉེར་ལྔའི་གཙོ་བོ་ནི་ཁྲི་སྲོང་ལྡེའུ་བཙན་ཡིན་ཕྱིར་པདྨའི་ཟེ་འབྲུ་ལས་ཐོན་པའི་ཚུལ་དུ་བཀོད་པ་ཡིན། པད་སྡོང་གི་གཡས་ཕྱོགས་སུ་འཁོད་པའི་ངང་སེར་མགོ་གཉིས་ཅན་དེས་དཔལ་ལྡན་ཞི་བ་འཚོ་དང་ཉིད་ཀྱི་ལྟ་དགོངས་གཅིག་ཏུ་གྱུར་པའི་ཐུགས་སྲས་ཀ་མ་ལ་ཤཱི་ལ་གཉིས་ལྟ་གྲུབ་གཅིག་ལ་ཆོས་ཚུལ་སོ་སོར་སྟོན་པ་མ་ཟད་ཀུན་ཀྱང་སྡོམ་བརྩོན་གྱི་མཆོག་ཡིན་པས་མཚོན་མདོག་གི་ཆ་ནས་ངང་སེར་གྱི་ཚུལ་དུ་བཀོད།
ཨ་ལའེ་ཞི་ཡ།
ཨ་ལའེ་ཞི་ཡ་
༡༨༨༦ལོ།
༡༨༨༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀརྨ་བཀའ་བརྒྱུད་པའི་སྐུ་ཕྲེང་རིམ་པར་བྱོན་པ་བཅུ་བཞི་
༡རྗེ་དུས་གསུམ་མཁྱེན་པ། (རབ་བྱུང་གཉིས་པའི་ལྕགས་སྟག༡༡༡༠ལོ་ནས་རབ་བྱུང་གསུམ་པའི་ཆུ་གླང་༡༡༩༣བར)འཁྲུངས་ཡུལ་མདོ་ཁམས་ཀྲེ་ཤོད། དགུང་ལོ་བརྒྱད་ཅུ་གྱ་བཞིར་བཞུགས། ༢ཀརྨ་པཀྴི་ཆོས་ཀྱི་བླ་མ། (རབ་བྱུང་གསུམ་པའི་ཤིང་བྱི༡༢༠༤ལོ་ནས་རབ་བྱུང་ལྔ་པའི་ཆུ་ལུག༡༢༨༣ལོ་བར)དགུང་ལོ་དོན་དགུ་བཞུགས། ༣ཀརྨ་པ་རང་བྱུང་རྡོ་རྗེ། (རབ་བྱུང་ལྔ་པའི་ཤིང་སྤྲེལ༡༢༨༤ལོ་ནས་རབ་བྱུང་དྲུག་པའི་ས་ཡོས༡༣༣༩ལོ་བར)དགུང་ལོ་ང་དྲུག་བཞུགས། ༤ཀརྨ་པ་རོལ་པའི་རྡོ་རྗེ། (རབ་བྱུང་དྲུག་པའི་ལྕགསའབྲུག༡༣༤༠ལོ་ནས་རབ་བྱུང་དྲུག་པའི་ཆུ་ཕག༡༣༨༣ལོ་བར)དགུང་ལོ་ཞེ་བཞི་བཞུགས། ༥ཀརྨ་པ་དེ་བཞིན་གཤེགས་པ། (རབ་བྱུང་དྲུག་པའི་ཤིང་བྱི༡༣༨༤ལོ་ནས་རབ་བྱུང་བདུན་པའི་ཤིང་ལུག༡༤༡༥ལོ་བར)དགུངལོ་སོ་གཉིས་བཞུགས། ༦ཀརྨ་པ་མཐོང་བ་དོན་ལྡན། (རབ་བྱུང་བདུན་པའི་མེ་སྤྲེལ༡༤༡༦ལོ་ནས་རབ་བྱུང་བརྒྱད་པའི་ཆུ་བྱ༡༤༥༣ལོ་བར)དགུང་ལོ་སོ་བརྒྱད་བཞུགས། ༧ཀརྨ་པ་ཆོས་གྲགས་རྒྱ་མཚོ། (རབ་བྱུང་། བརྒྱད་པའི་ཤིང་ཁྱི༡༤༥༤ལོ་ནས་རབ་བྱུང་བརྒྱད་པའི་མེ༌སྟག༡༥༠༦ལོ་བར)དགུང་ལོ་ང་གསུམ་བཞུགས། ། ༨ཀརྨ་པ་མི་བསྐྱོད་རྡོ་རྗེ། (རབ་བྱུང་དགུ་པའི་མེ་ཡོས༡༥༠༧ལོ་ནས་རབ་བྱུང་དགུ་པའི་ཤིང་སྟག༡༥༥༤ལོ༌བར)དགུང་ལོ་ཞེ་བརྒྱད་བཞུགས། ༩་ཀརྨ་པ་དབང༌ཕྱུག་རྡོ་རྗེ། (རབ་བྱུང་དགུ་པའི་མེ་འབྲུག༡༥༥༦ལོ་ནས༌རབ་བྱུང་བཅུ་པའི་ཆུ་ཡོས༡༦༠༣ལོ་བར)དགུང་ལོ་ཞེ་བརྒྱད་བཞུགས། ༡༠ཀརྨ་པ་ཆོས་དབྱིངས་རྡོ་རྗེ། (རབ་བྱུང་བཅུ་པའི་ཤིང་འབྲུག༡༦༠༤ལོ་ནས་རབ་བྱུང་བཅུ་གཅིག་པའི་ཤིང་སྟག༡༦༧༤ལོ་བར)དགུང་ལོ་དོན་གཅིག་བཞུགས། ༡༡ཀརྨ་པ་ཡེ་ཤེས་རྡོ་རྗེ། (རབ་བྱུང་བཅུ་གཅིག་པའི་མེ་སྦྲུལ༡༦༧༧ལོ་ནས་རབ་བྱུང་བཅུ་གཉིས་པའི་ལྕགས་སྦྲུལ༡༧༠༡ལོ་བར)དགུང་ལོ་ཉེརལྔ་བཞུགས། ༡༢་ཀརྨ་པ་བྱང་ཆུབ་རྡོ་རྗེ། (རབ་བྱུངབཅུ་གཉིས་པའི་ཆུ་རྟ༡༧༠༢ལོ་ནས་རབ་བྱུང་བཅུ་གཉིས་པའི་ཆུ་བྱི༡༧༣༢ལོ་བར)དགུང་ལོ་སོ་གཅིག་བཞུགས། ༡༣ཀརྨ་པ་བདུད་འདུལ་རྡོ་རྗེ། (རབ་བྱུང་བཅུ་གཉིས་པའི་ཆུ་གླང༡༧༣༣ལོ་ནས་གཤེགས་ལོ་མི་གསལ)༡༤ཀརྨ་པ་ཐེག་མཆོག་རྡོ་རྗེ། (རབ་བྱུང་བཅུ་གསུམ་པའི་མེ་སྦྲུལ་སྤྱི་ལོ༡༧༩༧ལོ་ནས?)བཅས་ཀྱི་སྐུ་ཕྲེང་སོ་སོའི་མཛད་རྣམ་མདོར་བསྡུས་གཤམ་དུ་གཟིགས།
ཀརྨ་གུ་རུའི་ལྕགས་སྐུ་
སློབ་དཔོན་ཆེན་པོ་པདྨ་འབྱུང་གནས་དྲག་པོའི་སྐུར་སྤྲུལ་པ་མཛད་པ་ལ་ཀརྨ་གུ་རུ་ཞེས་ཞུ་ཞིང་། འདིར་སྐུ་རྒྱུ་ལྕགས་ལས་བཞེངས་པའི་གུ་རུ་དྲག་པོའི་སྐུ་ལ་གོ་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཕང་ཕེ་
ཕང་ཕེ་
ཕའོ་ལོ་ཝེ་རོ་ནེ་ཟེ།
ཕའོ་ལོ་ཝེ་རོ་ནེ་ཟེ་(ཡི་ཏ་ལིའི་སྐད།: Paolo Veronese)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཀརྨ་དགོན་གསར་
ཀརྨ་ཞྭ་དམར་སྐུ་ཕྲེང་བཞི་པ་ཆོས་ཀྱི་གྲགས་པས་བསྐུལ་མ་གནང་བ་ལྟར་རབ་བྱུང་བརྒྱད་པའི་ཆུ་ཕག(༡༥༠༣)ལོར་རིན་སྤུངས་སྡེ་པ་དོན་ཡོད་རྡོ་རྗེས་ལྷ་སའི་གྲོང་ཁྱེར་གྱི་ཤར་ངོས་ས་ནག་མར་སེ་འབྲས་དགེ་གསུམ་གྱི་ཁ་གནོན་དུ་དགོན་གསར་ཐུབ་བསྟན་ཆོས་འཁོར་ཟེར་བ་བཏབ་པ་དེར་ཡོངས་གྲགས་སུ་ཀརྨ་དགོན་གསརཞེས་འབོད་སྲོལ་ཡོད་ཅིང་། དགོན་པ་དེ་བཏབ་ནས་ལོ་གཅིག་ལྷག་ཙམ་སོང་ནས་མཇུག་སྐྱོང་མ་ཐུབ་པའི་ལོ་རྒྱུས་ཀརྨ་ཞྭ་དམར་བཞི་པའི་རྣམ་ཐར་དུ་ཟུར་ཙམ་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཌི་ཛི་ཨ་ནོ་ཝ་ཅེ་ལི་ཡོ།
ཌི་ཛི་ཨ་ནོ་ཝ་ཅེ་ལི་ཡོ་(ཡི་ཏ་ལིའི་སྐད།: Tiziano Vecellio)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཝ་ཡང་ཟློས་གར་ཁང་།
ཝ་ཡང་ཟློས་གར་ཁང་ནི་ཨིན་རྡུ་ནི་ཤིས་ཡའི་ཟློས་གར་ཁང་ཞིག་རེད།
ཡུལ་ཤུལ་རྫོང།
ཡུས་ཤུལ།
ཡུལ་ཤུལ་བོད་རིགས་རང་སྐྱོང་ཁུལ།
ཡུལ་ཤུལ་བོད་རིགས་རང་སྐྱོང་ཁུལ།
<div class="contain_style_header" id="summary"> ཡུལ་ཤུལ་བོད་རིགས་རང་སྐྱོང་ཁུལ་ནི་མཚོ་སྔོན་ཞིང་ཆེན་གྱི་མི་རིགས་རང་སྐྱོང་ཁུལ་དང་པོ་དང་རྒྱལ་ཡོངས་ཀྱི་གཉིས་པར་བགྲངས་པ་ཡིན་ལ། དེ་ནི་མཚོ་སྔོན་ཞིང་ཆེན་གྱི་མདོ་དབུས་མཐོ་སྒང་གི་ལྟེ་བ་རྨ་འབྲི་རྫ་གསུམ་གྱི་འགོ་ཁུངས་སུ་ཡོད་ཅིང་། ཆ་སྙོམས་ཀྱི་མཚོ་འཕགས་ནི་སྨི42000ཡན་ཡིན། དེ་ཡང་ཤར་གྱི་གཞུང་ཐིག89°27′～97°39′དང་བྱང་གི་འཕྲེད་ཐིག31°45′～36°10′བར་དུ་གནས་ཏེ། ཁུལ་ཡོངས་ཀྱི་ཤར་ནུབ་ཀྱི་རིང་ཚད་ལ་སྤྱི་ལེ738ཡོད་པ་དང་། ལྷོ་བྱང་གི་ཞེང་ལ་སྤྱི་ལེ406ཡོད་པ་ཡིན། ཡང་ཁུལ་ཡོངས་ཀྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ267000ཡོད་པ་དང་། མཚོ་སྔོན་ཞིང་ཆེན་གྱི་སྤྱིའི་རྒྱ་ཁྱོན་གྱི37.2% ཟིན་ཡོད། གཞན་མངའ་ཁོངས་ལ་གྲོང་ཁྱེར1དང་རྫོང5 གྲོང་རྡལ10 ཡུལ་ཚོ35 སྡེ་བ257བཅས་ཡོད། ཡུལ་ཤུལ་ཁུལ་ནི་སྤྱི་ལོ1951ལོའི་ཟླ12པར་བཙུགས་པ་ཡིན་ཏེ། རྒྱལ་ཡོངས་ཀྱི་མི་རིགས་གྲངས་ཉུང་གི་རང་སྐྱོང་ཁུལ་ཁྲོད་ཀྱི་མི་རིགས་གཙོ་བོའི་སྡུར་ཚད་ཆེས་མཐོ་བ་དང་། མཚོ་འཕགས་ཆེས་མཐོ་བ། ཆ་སྙོམས་ཀྱི་མི་གྲངས་ཆེས་མང་བ། སྐྱེ་ཁམས་གནས་ཡུལ་གལ་འགངས་ཆེ་བའི་རང་སྐྱོང་ཁུལ་ཞིག་ཡིན་ལ། འབྲི་ཆུ་དང་རྨ་ཆུ། རྫ་ཆུ་བཅས་གཙང་བོ་ཆེན་པོ་གསུམ་གྱི་འགོ་ཁུངས་ཡིན་ཞིང་། རྨ་འབྲི་རྫ་གསུམ་རང་བྱུང་སྲུང་སྐྱོབ་ས་ཁུལ་དང་ཨ་ཆེན་གངས་རྒྱབ་རང་བྱུང་སྲུང་སྐྱོབ་ས་ཁུལ་གཉིས་ཡོད།
ཀརྨ་གན་དྲིལ་
གོང་དུ་ཀརྨ་གན་དཀར་གྱི་སྐབས་སུ་བཤད་པ་ལྟར་ཀརྨ་པ་སྐུ་ཕྲེང་ལྔ་པ་དེ་བཞིན་གཤེགས་པ་ལ་མིང་རྒྱལ་རབས་ཀྱི་གོང་མ་ཡུང་ལོས་རྒྱ་བཟོས་དྲིལ་བུ་རྡོ་རྗེ་བཅས་ཆ་ཚང་སྤུས་སྒམ་རང་འགྲིགས་ཡོད་པ་དེ་གྲས་མང་པོ་ཞིག་ཕུལ་ཚུལ་རྣམ་ཐར་དུ་གསལ་བ་དེ་གྲས་ལ་ཟེར་ཞིང་། ཀུན་མཁྱེན་འཇིགས་མེད་གླིང་པས་མཛད་པའི《རིན་པོ་ཆེ་བརྟག་པའི་གཏམ》ཞེས་པ་ལས། རྒྱ་ནག་ཏཱ་མིང་སྐབསཐོན་པའི་དྲིལ་བུ་རབ་འབྲིང་གསུམ་ཡོད་པ་དང་། ལུགས་ཁ་གཙང་ལ་འཇམ་ཤ་དོད་པ། ཁ་སྦུབ་འཐུག་ཅིང་མདོག་ནག་པ། རི་མོ་ཞིབ་ཚགས་ཆེ་བ། སྐད་སྙན་པ། ཆེ་ཆུང་བོད་དྲིལ་རྙིང་མ་ལས་ཕྲན་ཙམ་ཆེ་བ། རྩེ་རྡོར་གསེར་དང་རག་ལ་ཚ་གསེར་བཏང་བ། རག་ཚ་གསེར་མེད་པ་བཅས་སྣ་ཚོགས་ཡོད་ཅིང་། ཏཱ་མིང་གན་དྲིལ་དཀྱུས་མ་ནི་ལུགས་ཁ་ཧ་ཅང་གཙང་མ་རང་མེད་ཐོག། དབྱིབས་ཙོག་ཙམ་ཙོང་བ། སྐད་གསང་བ། དྲིལ་བུ་ཚང་མར་ཐོད་རྒྱར་རྒྱལ་བ་རིགས་ལྔའི་ས་བོན་རྣམས་རྒྱ་གར་གྱི་ཡི་གེ་ལཉྪ་བྱས་པ་ཞིག་ཡོད་པར་གསུངས་པ་ལྟར། དེ་སྔོན་རིག་གནས་གསར་བརྗེའི་གོང་དུ་ཀོང་པོ་ཁུལ་གྱི་དགོན་པ་རྙིང་གྲས་ལ་རེ་གཉིས་ཡོད་པ་བདག་གིས་དངོས་སུ་མཐོང་མྱོང་། ད་དུང་ཡང་རེ་གཉིས་མཐོང་རྒྱུ་ཡོད་སྲིད།
༼དུང་དཀར་ཚིག་མཛོད་ཆེན་མོ་༽ནས་བཏུས།
བོད་ཡིག:ཝེ་ཁེའི་སྨྱོན་སྦྱོར།
ཟུར་བཀོད།
<references group="བཀོད།" />
ཨན་ཏོ་ནེལ་ལོ་ད་མེ་སི་ན།
ཨན་ཏོ་ནེལ་ལོ་ད་མེ་སི་ན་(ཡི་ཏ་ལིའི་སྐད།: Antonello da Messina)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཀརྨ་སྒྲུབ་རྒྱུད་
ཀརྨ་བཀའ་བརྒྱུད་ཀྱི་ཆོས་ལུགས་ལ་གཞུང་བཤད་མན་ངག་གི་རྒྱུད་པ་དང་སྒྲུབ་པ་ཉམས་ལེན་གྱི་བརྒྱུད་པ་གཉིས་ཡོད་པའི་ནང་གི་གཉིས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མཉེན་ཆས་
མཉེན་ཆས་ནི་གློག་ཀླད་ཀྱི་ཁྱབ་ཁོངས་ཁྲོད་མཁྲེགས་ཆས་དང་ལྟོས་བཅས་ཀྱི་ཐ་སྙད་ཅིག་ཡིན། དེ་ནི་དམིགས་བསལ་གྱི་གོ་རིམ་ལྟར་སྒྲིག་འཛུགས་བྱས་པའི་གློག་ཀླད་ཀྱི་གཞི་གྲངས་དང་བཀའ་བཀོད་ཡིན།
ཀརྨ་སྒར་བྲིས་
བོད་ལུགས་ཐུན་མོང་མ་ཡིན་པའི་རི་མོའི་འབྲི་སྲོལ་ཆེན་པོ་ལྔ་ཡོད་པའི་ནང་ནས་སྐད་གྲགས་ཆེ་བའི་འབྲི་རྒྱུན་ཞིག་སྟེ། འདིའི་སྲོལ་ཐོག་མར་དར་སྤེལ་མཛད་མཁན་ནི་ཀརྨ་པ་སྐུ་ཕྲེང་བརྒྱད་པ་མི་བསྐྱོད་རྡོ་རྗེའི་སློབ་མ་ཡར་སྟོད་སྤྲུལ་སྐུ་ནམ་མཁའ་བཀྲ་ཤིས་ཡིན་པར《ཀམ་ཚང་ཆོས་འབྱུང》སྡེ་དགེ་དཔར་མ་པོད་གཉིས་པའི་ཤོག་གྲངས་༣༣ན༦པར་གསལ་ཞིང་། ཀརྨ་པ་སྐུ་ཕྲེང་བཅུ་པ་ཆོས་དབྱིངས་རྡོ་རྗེ་ཕྱག་རིས་ལ་མཁས་རྩལ་ཆེ་བ་བཅས་ལ་བརྟེན་བཀའ་བརྒྱུད་ཕྱོགས་ཀྱི་དགོན་རྙིང་མང་པོ་ཞིག་ལ་སྒར་བྲིས་གྱི་སྲོལ་དར་ཁྱབ་བྱུང་བར་མངོན། ཀརྨ་པ་ཆོས་དབྱིངས་རྡོ་རྗེའི་ཕྱག་བྲིས་ཡིན་ཞེས་མཚན་བྱང་འཁོད་པའི་རྗེ་བཙུན་མི་ལ་རས་པ་དང་། ཚེ་རིང་མཆེད་ལྔའི་ཞལ་ཐང་ཆུང་བ་གཉིས་ལྷོ་བྲག་ཉི་ལྡེ་དགོན་པར་ཡོད་ཚུལ་སྐྱེས་ཆེན་དམ་པ་འགའ་ཞིག་གི་རྣམ་ཐར་ནང་གསལ་ཞིང་། ཡང་གྲུབ་ཐོབ་བརྒྱད་ཅུའི་ཞལ་ཐང་སྒར་བྲིས་བྱས་པ་ཞིག་གནས་ནང་དཔའ་བོ་རིན་པོ་ཆེའི་ཐུགས་དམ་རྟེན་གྱི་གྲས་སུ་ཡོད་པ་དང་། ཡང་ལྷོ་བྲག་སྲས་མཁར་དགུ་ཐོག་གི་ལྷ་ཁང་དུ་གྲུབ་ཐོབ་བརྒྱད་ཅུའི་ཞལ་ཐང་སྒར་བྲིས་བྱས་པ་བཅས་ཡོད་ཚུལ་དེའི་དཀར་ཆག་ཏུ་རྒྱས་པར་གསལ་བ་ལྟར་ཐང་ཀ་ཁག་གཅིག་དེ་སྔོན༡༩༨༨ལོ་ང་རང་གིས་ཁྲ་བྲུག་དགོན་པར་མཇལ་མྱོང་ལགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀརྨ་གན་དཀར་
ཀརྨ་ཞྭ་ནག་སྐུ་ཕྲེང་ལྔ་པ་དེ་བཞིན་གཤེགས་པ་བོད་ཀྱི་རབ་བྱུང་བདུན་པའི་ཤིང་བྱ(༡༤༩༥)ལོར་མིང་རྒྱལ་རབས་ཀྱི་གོང་མ་ཡུང་ལོས་པེ་ཅིན་དུ་གདན་དྲངས་པ་ལྟར་ཐོག་མའི་ཕེབས་སྟོན་དང་། དེ་རྗེས་བོད་དུ་འབུལ་ཆེན་ལན་གསུམ་ཕུལ་བ་བཅས་ཀྱི་སྐབས་རིན་ཐང་བྲལ་བའི་དངོས་པོ་གྲངས་ལས་འདས་པ་ལྷ་སའི་བར་སྐོར་འཁོར་བ་ནས་འགོ་པོ་ཏཱ་ལའི་བཞུགས་ཁྲིའི་བར་སླེབས་པའི་དངོས་འབུལ་ཕུལ་བའི་ནང་དཀར་ཡོལ་རྐྱང་པ་མི་རེས་ལག་པ་གཡས་གཡོན་གཉིས་ལ་རེ་རེ་བཟུང་བས་བར་སྐོར་ཧྲིག་གིས་ཁེངས་པ་ཕུལ་བ་དང་། དཀར་ཡོལ་དེ་ཚོར་ལོགས་སུ་སྡེར་མོ་ལྔ་ཡོད་པའི་འབྲུག་ལྔ་དང་བདུན་བྱས་པ་སྣ་ཚོགས། མཐིལ་དུ་གོང་མ་རང་གི་མིང་བྱང་ཡི་གེ་སྔོནཔོ་བཞི་ཡོད་པ་ཞིག་ཡིན་ཞེས《ཀམ་ཚང་ཆོས་འབྱུང》པོད་དང་པོའི་ཤོག་གྲངས༢༣༨ནས་༤བར་གསལ་ཞིང་། གཞན་ཡང་སྟག་ཚང་རྫོང་པ་དཔལ་འབྱོར་བཟང་པོས་རབ་བྱུང་བདུན་པའི་ཤིང་སྟག(༡༤༣༤)ལོར་བརྩམས་པའི《རྒྱ་བོད་ཡིག་ཚང》གི་ནང་གསེས་དཀར་ཡོལ་བརྟག་པའི་ལེའུ་ནང་འཁོད་དོན། ཀརྨ་གན་དཀར་ཞེས་པ་ཀརྨ་པ་དེ་བཞིན་གཤེགས་པ་ལ་ཏཱ་མིང་གོང་མས་ཕུལ་བའི་མཛོད་ནང་མའི་དཀར་ཡོལ་སྤུས་ལེགས་ཀྱི་རིགས་ཤིག་ཡིན་པ་དང་། དེའི་ལོགས་ཀྱི་རི་མོ་ལ་འབྲུག་རིས་དང་། བཀྲ་ཤིས་རྟགས་བརྒྱད། བོད་ཡིག་དབུ་ཅན་གྱིས་མཐའ་བསྐོར་བའི་ཚིག་ལ་ཉིན་མོ་བདེ་ལེགས་མཚན་བདེ་ལེགས་ཞེས་སོགས་ཀྱི་བཀྲ་ཤིས་ཚིགས་བཅད་ཆ་ཚང་ཡོད་པ་བཅས་སྣ་ཚོགས་དང་། ཆེ་ཆུང་རིགས་གཉིས་ཡོད་ཚུལ་གསལ་བ་ཁུངས་དག་ཡིན་པ་ནི། ༡༩༨༧ལོར་བོད་ས་གནས་སུ་ཡོད་པའི་མེས་རྒྱལ་ནང་ཁུལ་གྱི་རིག་གནས་དངོས་རྫས་གལ་ཆེའི་རིགས་ལ་རྟོག་ཞིབ་བགྱིས་སྐབས་ནོར་བུ་གླིང་ཁར་ཡོད་པའི་རིག་དངོས་གྲས་ནས་མིང་རྒྱལ་རབས་ཀྱི་གོང་མ་ཞོན་ཏེའི་དུས་སུ་བཟོས་པའི་དཀར་ཡོལ་སྔོ་ཁྲའི་ཆང་སྣོད་ལན་མོའི་གཟུགས། ཤིང་ལོ་ལག་འཁྱུད་ཀྱི་རི་མོ་དང་། སྨད་དུ་བོད་ཡིག་དབུ་ཅན་གྱི་བཀྲ་ཤིས་ཚིགས་བཅད་ཉིན་མོ་བདེ་ལེགས་མཚན་བདེ་ལེགས་ཞེས་པའི་ཚིགས་བཅད་ཤོ་ལོ་ཀ་ཆ་ཚང་། མཐིལ་དུ་ཏཱ་མིང་ཞོནཏེ(大明宣德)ཞེས་པའི་ཡིག་འབྲུ་བཞི་ཡོད་པ་ཞིག་ང་རང་གིས་དངོས་སུ་མཐོང་བྱུང་བ་དེར་བརྟགས་ན་དཀརཡོལ་དེ་རིགས་ཐོག་མར་ཏཱ་མིང་གོང་མ་ཡུང་ལོས་ཀྱི(永乐)སྐབས་སུ་བཟོས་པ་དང་། རྗེས་སུ་གོང་མ་དེའི་སྲསཞོན་ཏེའི་སྐབས་སུ་ཡང་མུ་མཐུད་བཟོས་པ་ཡིན་འདྲ་སྙམ་ཞིང་། ད་དུང་ས་སྐྱའི་ཏི་ཤྲི་ཐེག་ཆེན་ཆོས་རྒྱལ་ལ་ཡང་དཀར་ཡོལ་དེ་གྲས་ཕུལ་ཡོད་ཚུལ་གསལ་བས་ས་སྐྱའི་ལྷ་ཁང་ཆེན་མོ་སོགས་ལ་མིང་རྒྱལ་རབས་སྐབས་ཀྱི་དཀར་ཡོལ་དེ་གྲས་ཕལ་ཆེར་ཡོད་སྲིད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཏིན་ཏོ་རེ་ཏོ།
ཏིན་ཏོ་རེ་ཏོ་(ཡི་ཏ་ལིའི་སྐད།: Tintoretto)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཀརྨ་སྙིང་ཐིག་
ཀརྨ་པ་སྐུ་ཕྲེང་གཉིས་པ་རང་བྱུང་རྡོ་རྗེ་ནས་བརྒྱུད་པའི་སྙིང་ཐིག་གི་ཆོས་སྐོར་སྟེ། སྔ་འགྱུར་གྱི་གྲུབ་ཆེན་མེ་ལོང་རྡོ་རྗེའི་དངོས་སློབ་རིག་འཛིན་ཆེན་པོ་ཀུ་མཱ་རཱ་ཛའི་དྲུང་ནས་རྫོགས་པ་ཆེན་པོ་སྙིང་ཐིག་གི་ཆོས་སྐོར་ཆ་ཚང་བར་གསན། སླར་ཡང་ཤེའི་རྒྱལ་སྲས་ལེགས་ལྡན་པའི་དྲུང་ནས་ཀྱང་ཆ་ཚང་བར་ཚར་གཅིག་གསན་ནས་དེའི་མན་ངག་གི་ཡིག་ཆ་ཡང་མཛད་ཅིང་། སྐལ་ལྡན་གྱི་སློབ་མ་འགའ་ཞིག་ལ་སྤེལ་བར་མཛད་པ་ལས་བྱུང་བའི་སྙིང་ཐིག་གི་སྐོར་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ལྷན་རྒྱས་ལ་བཀའ་དྲི་ཞུ་རྒྱུར།
ཝེ་ཁེའི་བོད་ཡིག་ཤོག་ངོས་ལ་སྨྱོན་སྦྱོར་དང་གསར་འགྱུར་ད་དུང་དཔེ་དེབ་སོགས་ཀྱི་དྲ་ཤོག་ཁག་ལ་དར་ཁྱབ་བྱུང་མེད་དམ།
༡༨༨༥ལོ།
༡༨༨༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཁོ་སི་མོ་ཏུ་ར།
ཁོ་སི་མོ་ཏུ་ར་(ཡི་ཏ་ལིའི་སྐད།: Cosimo Tura)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཀརྨ་ངེས་ལེགས་བསྟན་འཛིན་
བོད་ཀྱི་གསོ་རིག་ཐོག་མཛད་རྗེས་ཆེ་བ་ཞིག་ཡིན། འཁྲུངས་གཤེགས་ཀྱི་ལོ་ཟླ་དང་རྣམ་ཐར་གསལ་བ་ཞིག་མ་རྙེད་ཅིང་། ཁོང་གི་གསུང༌རྩོམ《སྨན་བསྡུས》ཨེ་དང་ཝམ་ཞེས་པོད་གཉིས་ཡོད་པའི་པོད་དང་པོའི་རང་རྣམ་མདོར་བསྡུས་ཀྱི་ནང་ཐམས་ཅད་མཁྱེན་གཟིགས་ཆེན་པོ་མ་ཧཱ་པཎྚི་ཏ་ཆོས་ཀྱི་འབྱུང་གནས༌ཀྱི་བཀའ་དྲིན་ལ་བརྟེན་ནས་རིག་པ་འདི་ལ་ཕྱོགས་སྒོར་མོ༌ནས་མཐོང་ཐོས་ཅི་རིགས་ཀྱིས་འགྲོ་ཕྱོགས་དཀྱུས་མ་མིན་ཙམ་ཞིག་ཡོད་དོ་ཞེས་གསུངས་པ་ལྟར་ན་གསོ་བ་རིག་པའི༌སྐོར་སི་ཏུ་རིན་པོ་ཆེ་ཆོས་ཀྱི་འབྱུང་གནས་དྲུང་ནས་གསན༌བཞེས་གནང་བ་ཡིན་འདུག་བར་སྐབས་ཤིག་ནས་དུས་ཐོག་མཉམ་པའི་སྨན་པ་དང་། མཁས་པ་འགའ་ཞིག་གིས༌ཕྲ་དོག་བརྙས་སྨོད་ཀྱི་སྒྲོ་སྐུར་ཞུ་མཁན་བྱུང་བར་བརྟེན་ལོ་བཅོ་ལྔ་ཙམ་རིང་སྨན་དཔྱད་ཀྱི་ཕྱག་ལེན་མཚམས་འཇོག་གནང་ཐོག། དེའི་རིང《སྨན་བསྡུས་》ཨེ་ཝམ་པོད་གཉིས་བརྩམས་གནང་མཛད། རབ་བྱུང༡༢པའི་ཆུ་བྱི(༡༧༣༢)ལོར《རྩིས་གཞུང་ཉེར་མཁོའི་བུམ་བཟང》བརྩམས། འདི་སྐོར་ལས་འཕྲོས་པའི་དཔྱད་གླེང་ཞིག་བོད་ལྗོངས་སྨན་རྩིས་ཁང་གི་དབུ་འཛིན་མཁས་དབང་བྱམས་པ་ཕྲིན་ལས་ཀྱིས་མཛད་པའི《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར》ཤོག་གྲངས༢༧༤ནས་༢༧༥བར་གསལ་བ་དེར་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྙན་དགོན་པ
མཚན་རྒྱས་པར་སྙན་བསམ་འགྲུབ་སྒྲོལ་མ་ལྷ་ཁང་ཞེས་ཞུ། ལུམ་པ་ཟམ་པ་ནས་སྤྱི་ལེ་ལྔ་དྲུག་ཙམ་སོང་ན་སྙན་གྲོང་ཚོའི་ལྟག་ཏུ་བཙུན་མའི་དགོན་དེ་མཇལ་རྒྱུ་ཡོད། སྙན་ཞེས་པ་ནི། གུ་རུ་རིན་པོ་ཆེས་སྲིན་མོ་སྤུན་གསུམ་བརྟུལ་གནང་ནས་ཐུགས་མཉེས་པོ་བྱུང་བས་མཉེས་ཞེས་པའི་སྒྲ་དེ་སྙན་ཞེས་པར་འགྱུར། ཐོག་མར་དགོན་དེ་རི་དེའི་རྒྱབ་རིའི་ལྡེབས་སུ་ཡོད་པ་ལ་རྗེས་སུ་གནས་དེར་ཆུ་མེད་པར་གྱུར་སྟབས་ད་ལྟའི་གནས་དེར་སྤོས་གནང་མཛད་དེ་སྒྲོལ་མའི་སྐུ་བརྙན་དང་རྗེ་ཡབ་སྲས་གསུམ་སོགས་བཞུགས་པས་སྒྲོལ་མ་ལྷ་ཁང་ཞེས་པའི་མཚན་གསོལ། བཙུན་མ་གྲངས་སུམ་ཅུ་སྐོར་འདུས། འབྲས་སྒོ་མང་གྲྭ་ཚང་གི་ཁོངས་ཡིན། ད་ལྟ་སྔོན་གྱི་དགོན་དེའི་ལྟག་ཏུ་གསར་བཞེངས་གནང་བའི་འདུ་ཁང་ཀ་བ་དྲུག་ནང་འཇིམ་གྱི་ཐུབ་དབང་དང་། རྗེ་ཡབ་སྲས་གསུམ་མི་ཚད་མ་དང་། སྒྲོལ་མའི་སྐུ་བརྙན་གྱི་སྐུ་ཚབ་སོགས་གསར་བཞེངས་དང་བཀའ་འགྱུར་གསར་བླུས་གནང་བ་སོགས་མཇལ་རྒྱུ་ཡོད། ཡང་དེ་དང་ཉེ་བའི་ཟས་ཞིམ་ཞེས་པའི་གྲོང་གི་ཤར་ངོས་རི་སྟེང་དུ་ལྷ་ལུང་དཔལ་གྱི་རྡོ་རྗེས་ཕྱག་བཏབ་གནང་བའི་ཟས་ཞིམ་མགོན་ཁང་ཉམས་གསོ་ཞུས་པ་མཇལ་རྒྱུ་ཡོད།
ཐུབ་བསྟན་རྡོ་རྗེ་བྲག
ལོ་རྡོ་རྗེ་བྲག་གམ་རྨ་འགྲམ་རྡོ་རྗེ་བྲག བོད་ཀྱི་ལོ་རྒྱུས་དང་འབྲེལ་བའི་གནས་འགངས་ཆེན་རྨ་འགྲམ་རྡོ་རྗེ་བྲག་གམ་ལོ་རྡོ་རྗེ་བྲག་ཏུ་འབོད་པ་ནི། ད་ལྟའི་རྨ་ལྷོ་བོད་རིགས་རང་སྐྱོང་ཁུལ་གཅན་ཚ་རྫོང་མར་ཁུ་ཐང་གྲོང་རྡལ་དང་བར་ཐག་སྤྱི་ལེ་བཞིས་ཆོད་པའི་ནུབ་ཕྱོགས་སུ། སྨད་ཀ་རིང་ལོ་བ་དང་བར་ཁོག་ལོ་བ། སྟོད་རྒྱ་བཟའ་ལོ་བ་ཞེས་གྲགས་པའི་ལོ་ཁོག་སྡེ་བའི་སྡེ་འགྲམ་དུ་ཆགས་ཡོད། དེ་ཡང་བཤད་རྒྱུན་དུ་གྲགས་པ་ལྟར་ན། སྤྱི་ལོ1690ལོའི་སྔོན་ཙམ་ལ། ལ་མོ་ཚོགས་གཉིས་རྒྱ་མཚོ་དང་། རྒྱལ་བ་བསོད་ནམས་རྒྱ་མཚོ་སོགས་སོག་ཡུལ་དུ་ཕེབས་པའི་ཕྱག་ཕྱིར། ཡུལ་མདོ་སྨད་དུ་ཕེབས་ནས་ལོ་རྡོ་རྗེ་བྲག་ཏུ་རྒྱུན་བཞུགས་གནང་སྟེ་གནས་འདི་ཐོག་མར་ཁོང་གིས་བདག་དབང་མཛད་ཟེར། དེ་ནས་བློ་ཁོ་རྡོ་རྗེ་འཆང་ཚང་གནས་འདིར་ཞབས་ཀྱིས་བཅགས་སྟེ། ཡུལ་དེའི་དད་ལྡན་སེར་སྐྱ་ཀུན་ལ་གདུགས་དཀར་གྱི་དབང་གནང་ཞིང་དབང་བཤད་རྒྱས་པར་མཛད་ནས་སེམས་ཅན་མང་པོ་ཞིག་གི་རང་རྒྱུད་སྨིན་པར་བྱས། །
ལོ་བཅུའི་ནང་ཟིང་ཁྲོད་གནས་འགངས་ཆེན་དེ་ལའང་མཆོད་འབུལ་གྱི་ལྷ་སྡེ་མེད་ཅིང་དད་ལྡན་གྱི་ཉམས་ལེན་པ་མེད་པར་ས་སྟོང་ལུང་སྟོང་ལྟ་བུར་གྱུར་མོད། འོན་ཀྱང་དུས་རབས་སྔོན་མའི་ལོ་རབས་བདུན་ཅུའི་དུས་མཇུག་ཏུ། བཅོས་བསྒྱུར་སྒོ་འབྱེད་ཀྱི་དཔྱིད་རླུང་རང་རྒྱལ་གྱི་ཡུལ་གྲུ་ཀུན་ལ་ལྡང་བ་དང་། ཏང་གི་མི་རིགས་སྲིད་ཇུས་ཀྱི་ཉི་གཞོན་ཤར་རིའི་རྩེ་ནས་འཆར་བ་དང་མཉམ་དུ། གནས་མཆོག་འདི་ལའང་གཟི་མདངས་སླར་གསོ་རྒྱས་ཤིང་ཕྱོགས་བཞིའི་དད་ལྡན་ངང་གིས་འགུགས་པའི་སྐལ་བ་བྱུང་། །
སྤྱི་ལོ1992ལོར། ལ་མོ་བདེ་ཆེན་གྱི་རྒྱབ་སྐུ་སྐུ་ཕྱོགས་ཨརྒ་རྒྱལ་མཚན་ཚང་གིས་སྣེ་ཁྲིད་འོག་སྣང་རའི་གྲོང་བརྒྱད་ཀྱིས་གནས་དེར་འདུ་ཁང་གྱན་བདུན་མ་ཞིག་བཞེངས་མགོ་བརྩམས་ནས་གྲུབ་པ་ཡིན་ཅིང་། ཡུལ་དེར་དགོན་སྡེ་གཙུག་ལག་ཁང་སོགས་བཞེངས་ནས་ལོ་གྲངས་མང་པོ་འགོར་མེད་ཀྱང་། དེ་བོད་བརྒྱུད་ནང་བསྟན་གྱི་ལོ་རྒྱུས་དང་སྦྱར་ན་སྔོན་བྱོན་མི་སྣ་གྲགས་ཆེན་བོད་ཀྱི་མཁས་པ་མི་གསུམ་དང་། བསྟན་སྲུང་དཔའ་རྟུལ་ལྷ་ལུང་དཔལ་རྡོར་དང་འབྲེལ་བ་དམ་ཟབ་ཏུ་ཡོད་པའི་གནས་འགངས་ཆེན་ཞིག་ཏུ་གྱུར་ཡོད། །
དེ་ཡང་དུས་རབས་བཅུ་བའི་དུས་དཀྱིལ་དུ། བོད་ཀྱི་བཙན་པོ་འུ་དུམ་བཙན་གྱིས་བཟློག་ཏུ་མེད་པའི་ཕྱི་ནང་གི་རྒྱུ་རྐྱེན་སྣ་ཚོགས་ཤིག་ལ་བརྟེན་ནས། རྒྱལ་བསྟན་ལ་གོད་ཆག་བྱུང་དུ་བཅུག་སྐབས། བོད་ཀྱི་མཁས་པ་མི་གསུམ་གྱིས་འདུལ་བའི་ལས་ཆོག་སོགས་ཀྱི་གླེགས་བམ་དྲེལ་ཁལ་ལོངས་ཚད་ཅིག་བཀལ་ནས། མངའ་རིས་སྟོད་དུ་ཕེབས་ཤིང་། དེར་སྡོད་མ་ཚུགས་པར་ཡུལ་གར་ལོག་གི་ཕྱོགས་སུ་བྲོས། དེ་ནས་ཀྱང་འགྲོ་དོན་གྱི་འཕྲིན་ལས་མ་རྒྱས་པར་ཡུལ་མདོ་སྨད་ཕྱོགས་སུ་ཆིབས་ཁ་བསྒྱུར་མགོ་ཚུགས་པར་ལམ་བར་གྱི་ཧོར་ཡུལ་བསྐོར་ནས་ཨོ་རོད་བརྒྱུད་དེ་རིམ་གྱིས་ཕེབས་པ་ལ། རྨ་ཀླུང་ཆུ་བོའི་རྒྱུད་དུ་ཉིན་སྲིབ་གཉིས་སུ་ཕྱེས་པའི་ཨ་མྱེས་སྲིན་པོའི་རྫ་རྒྱུད་དང་། གནས་མཆོག་ཨ་མྱེས་ཤ་བོ། ཙོང་ལ་རི་རྒྱུད། བྲག་དཀར་སྤུན་གསུམ་བཅས་ཀྱི་ལྕགས་རི་རྡོ་རྗེ་བྲག་གི་མུ་ཁྱུད་ཀྱིས་བསྐོར་བའི་རྨ་ཀླུང་རྡོ་རྗེ་བྲག་ཅེས་པའི་གནས་འདིར་སྒོམ་སྒྲུབ་ཏུ་བཞུགས་སྐབས་སུ། ལྷ་ལུང་དཔལ་རྡོར་ཡང་གནས་འདིར་ཕེབས་ནས་མཁས་པ་མི་གསུམ་དང་མཇལ། ཁོང་རྣམ་པར་དམེ་གྲིབ་ཕོག་དོགས་ནས་དར་མ་དགྲོང་བྱེད་ཀྱི་མདའ་གཞུ་གཉིས་སྒྲུབ་ཕུག་དེ་དང་ཁད་ཐག་ཅུང་རིང་བའི་གནས་ཤིག་ཏུ་འབུམ་ཁང་གླས་ཞེས་པར་གཏེར་དུ་སྦས་པར་མ་ཟད། ད་དུང་དེའི་སྟེང་དུ་རྡེའུ་འབུམ་སྤུངས་པར་མཛད་ཅེས་པའི་བཤད་རྒྱུན་ད་ལྟའི་དུས་སུའང་མ་ཉམས་པར་ཀུན་ལ་རླུང་ལྟར་གྲགས་བཞིན་ཡོད་པ་འདི་ག་ལགས། །
གནས་འདིའི་མཇལ་རྟེན་སྐོར་ལ། ས་སྐྱ་པཎ་ཆེན་གྱིས་བཞེངས་ཤིང་གཟུངས་བཞུགས་སུ་སངས་རྒྱས་གླང་པོའི་རིང་བསྲེལ་ཕོར་བ་གང་ཡོད་པ། དེ་ལ་འགྲོ་མགོན་འཕགས་པས་རབ་གནས་མཛད་ཟེར་བའི་འབུམ་ཁང་འཇའ་འོད་མ་དང་། ལྷ་ལུང་དཔལ་རྡོར་གྱི་མདའ་གཞུ་སྦས་ཡུལ་ཡིན་ཟེར་བའི་རྡེའུ་འབུམ་སོགས་དུས་ད་ལྟའང་མཇལ་རྒྱུ་ཡོད། །
བསྟོད་པ་ཆུ་འཛིན་དཀར་པོ་མ།
བསྟོད་པ་ཆུ་འཛིན་དཀར་པོ་མ།
རྗེ་ཙོང་ཁ་པ་བློ་བཟང་གྲགས་པ།
ཨོཾ་བདེ་ལེགས་སུ་གྱུར་ཅིག ཆུ་འཛིན་དཀར་པོའི་གློག་ཕྲེང་དྲ་བ་ཅན། །
མཁའ་ཡི་མཛེས་བྱེད་འདྲ་བའི་ཡིད་འཕྲོག་མ། །
དྲི་ཟའི་ན་ཆུང་དབུས་ན་འཇོ་སྒེག་མཁན། །
རིང་ནས་བརྩེ་བའི་ལྷ་མོ་ད་ཚུར་བྱོན། །
པད་མའི་བཞིན་ལ་གཡོ་ལྡན་བུང་བའི་མིག །
མཐོན་མཐིང་རལ་པའི་རྩེ་ན་འོད་དཀར་ཅན། །
མིག་གིས་བལྟ་བས་མི་ངོམ་ཡིད་འཕྲོག་མ། །
མ་ལྟར་བརྩེ་བ་ཁྱེད་ཀྱིས་བདག་གི་ངག །
ངག་དབང་ལྷ་མོ་ཉིད་དང་མཚུངས་པར་མཛོད། །
སྟོན་ཟླ་རྒྱས་པའི་དཔལ་ལས་ལྷག་པར་མཛེས། །
ཚངས་དབྱངས་སྙན་པའི་གདངས་ཀྱང་ཟིལ་གྱིས་གནོན། །
ཟབ་ཡངས་རྒྱ་མཚོའི་འཇིང་ལྟར་དཔག་དཀའ་བ། །
དབྱངས་ཅན་ལྷ་མོའི་སྐུ་གསུང་ཐུགས་ལ་འདུད། །
བོད་ཀྱི་ནང་བའི་གྲུབ་མཐའ་སོ་སོའི་མིང་ལ་དཔྱད་པ་
རྙིང་མ་
རྙིང་མ་བའི་བསྟན་པ་ལ་དམར་པོའི་ཆོས་ལུགས་(ཧུན་ཀྱོ)ཞེས་འབོད་པ་མི་འཐད་པའི་ཚུལ། རྙིང་མ་བ་ཞེས་པ་བསྟན་པ་ཕྱི་དར་གྱི་དབུ་ཚུགས་སྐབས་པཎྚི་ཏ་སྨྲྀ་ཏི་དང་། ལོ་ཆེན་རིན་ཆེན་བཟང་བོ་སོགས་ཀྱིས་གསང་སྔགས་ཀྱི་རྒྱུད་སྡེ་བོད་སྐད་དུ་བསྒྱུར་བ་མན་ཆད་ལ་གསང་སྔགས་གསར་མ་ཞེས་ཟེར། དེའི་ཟླས་དྲངས་པའི་བསྟན་པ་སྔ་དར་གྱི་དུས་སུ་ལོ་ཙཱ་པ་བེ་རོ་ཙ་ན་སོགས་ཀྱིས་བསྒྱུར་བའི་རྒྱུད་སྡེ་ལ་གསང་སྔགས་རྙིང་མ་ཞེས་ཟེར། གསར་རྙིང་ཞེས་པའི་ཐ་སྙད་འདི་སྔགས་ཕྱོགས་མ་གཏོགས་མདོ་ཕྱོགས་ལ་མི་སྦྱོར། དེའི་ཕྱིར་གསར་རྙིང་གི་རྒྱུད་སྡེ་དེ་ཉམས་སུ་ལེན་མཁན་ལ་གསང་སྔགས་རྙིང་མ་བ་དང་། གསང་སྔགས་གསར་མ་བ་ཟེར། ཚིག་བསྡུས་པས གསར་མ་དང་རྙིང་མ་ཞེས་ཡོངས་སུ་གྲགས།  ཐུའུ་བཀྭན་གྲུབ་མཐའ་ཤེལ་གྱི་མེ་ལོང་ལས། པཎྚི་ཏ་སྨྲྀ་ཏི་བྱོན་པ་ཡན་ཆད་དུ་བསྒྱུར་བའི་རྒྱུད་རྣམས་ལ་གསང་སྔགས་རྙིང་མ་དང་། ལོ་ཙཱ་པ་རིན་ཆེན་བཟང་བོ་ཕྱིན་ཆད་དུ་བསྒྱུར་བ་རྣམས་ལ་གསང་སྔགས་གསར་མའི་ཐ་སྙད་བྱེད་དོ།   ། ཞེས་པ་དང་། དེ་དང་མཐུན་པར་ཨ་ཀྱུ་ཡོངས་འཛིན་བློ་བཟང་དོན་གྲུབ་ཀྱི་གསུང་ལས། སྨྲྀ་ཏི་ཡན་ཆད་བསྒྱུར་བ་རྙིང་རྒྱུད་དང་། །གསར་མ་ལོ་ཆེན་རིན་བཟང་སོགས་ནས་བཟུང་།    །ཞེས་གསུངས་པ་གཉིས་ཀྱི་དགོངས་པ་འདི་ལྟར་ལེན་དགོས་ཏེ། གསར་མ་དང་རྙིང་མའི་མཚམས་ནི་བསྟན་པ་སྔ་དར་གྱི་མཇུག་བསྡུས་པ(སྤྱི་ལོ902) དང་།   ཕྱི་དར་གྱི་མགོ་ཚུགས་པ(948)ནས་འཛིན་དགོས། དེ་ཡང་སྨྲྀ་ཏི་དང་། ལོ་ཆེན་རིན་ཆེན་བཟང་བོ(958-1055)གཉིས་ཕལ་ཆེར་དུས་མཉམ་པས་དེ་གཉིས་ཀྱིས་བསྒྱུར་བའི་རྒྱུད་སྡེ་རྣམས་ནི་གསང་སྔགས་གསར་མར་གཏོགས་ལ། སྨྲྀ་ཏིས་རྒྱུད་སྡེ་གང་བསྒྱུར་རྣམས་རྙིང་རྒྱུད་ཡིན་པའི་དོན་དུ་འཛིན་མི་རུང་ངོ་། ། ཚལ་བ་ཀུན་དགའ་རྡོ་རྗེས་བརྩམས་པའི་དེབ་དམར་དུ། སྤྱི་ལོ་བརྒྱད་བརྒྱ་ཞེ་གཅིག་པའི་ལོར་གླང་དར་མས་བསྟན་པ་བསྣུབས་ནས་སྔ་དར་གྱི་མཇུག་བསྡུས་པར་བཤད་པ་ལ་ལོ་དྲུག་ཅུས་སྔ་བའི་སྐྱོན་ཡོད་དོ།། གསང་སྔགས་གསར་མ་ནི་ས་སྐྱ་བ་དང་བཀའ་བརྒྱུད་པ་ནས་བཟུང་དགེ་ལྡན་པ་ལ་ཐུག་གི་བར་གྱི་གྲུབ་མཐའ་འཛིན་པ་ཐམས་ཅད་ལ་ཟེར། འོན་ཀྱང་བཀའ་གདམས་པ་ནི་མདོ་ཕྱོགས་རྩལ་དུ་འདོན་པ་ལས་གསང་སྔགས་མངོན་ཆེར་མི་མཛད་པས་ན་བཀའ་གདམས་པ་ལ་གསང་སྔགས་གསར་མ་ཞེས་པའི་མིང་མངོན་མཚན་དུ་མི་འདོགས་སོ།  །ད་ལྟ་རྙིང་མ་ཞེས་པ་ནི་སློབ་དཔོན་པདྨ་འབྱུང་གནས་རྩ་བའི་སློབ་དཔོན་དུ་འཛིན་པ་དང་།   དེས་གསུངས་པའི་རྒྱུད་སྡེའི་དོན་ཉམས་སུ་ལེན་མཁན་ལ་ངོས་འཛིན་དགོས། དེས་ན་ཆོས་བརྒྱུད་དེ་ལ་དམར་པོའི་ཆོས་ལུགས (ཧུན་ཀྱོ)ཞེས་འདོགས་པའི་གཞི་ནི་རི་བོང་གི་རྭ་དང་མཚུངས་པ་ཡིན། བོད་རང་གི་ཐ་སྙད་ལ་རྗེ་ཙོང་ཁ་བས་དབུ་ཞྭ་མདོག་སེར་པོ་ཅན་མནབས་པ་ལ་བརྟེན་ནས་དགེ་ལུགས་པ་ལ་ཞྭ་སེར་བ་ཞེས་པའི་ཐ་སྙད་བཏགས། དེའི་ཟླས་དྲངས་པའི་དགེ་ལུགས་པ་ལས་གཞན་གྲུབ་མཐའ་འཛིན་པའི་སྡེ་ཐམས་ཅད་ལ་ཞྭ་དམར་བ་ཞེས་མིང་གིས་འབོད། རྒྱུ་མཚན་འདི་ཙམ་ལ་བརྟེན་ནས་རྙིང་མ་བ་ལ་དམར་པོའི་ཆོས་ལུགས(ཧུན་ཀྱོ)ཞེས་བརྗོད་ན་ནི། ས་སྐྱ་བ་དང་བཀའ་བརྒྱུད་པ་ཇོ་ནང་བ་རྣམས་ཀྱིས་ཀྱང་ཞྭ་མདོག་དམར་པོ་ཅན་གྱོན་པས་དེ་ཐམས་ཅད་ཀྱང་དམར་པོའི་ཆོས་ལུགས(ཧུན་ཀྱོ) ཅན་དུ་འགྱུར་བའི་སྐྱོན་ཡོད་དོ། །དེ་ལྟར་ན་ད་ལྟ་རྒྱ་ནག་སྐད་དུ་ཞྭ་སེར་བའི་གྲུབ་མཐའ་འཛིན་མཁན་ལ་ཧོང་མོ་ཕེ་ཞེས་པ་དང་། ཞྭ་དམར་བའི་གྲུབ་མཐའ་འཛིན་མཁན་རྣམས་ལ་ཧུན་མོ་ཕེ་ཞེས་བརྗོད་ན་ནི་མི་རུང་བ་ཅི་ཡང་མེད་དོ།   ། གང་ལྟར་རྙིང་མ་བ་ལ་རྙིང་མ་ཕེ་ཞེས་རྒྱ་བོད་སྐད་གཉིས་སྦྲགས་མའི་ཐ་སྙད་འདིས་མཚོན་པར་བྱས་ན་འོས་པ་ཡིན་གྱི། དམར་པོའི་ཆོས་ལུགས (ཧུན་ཀྱོ)ཞེས་བརྗོད་ན་མི་རུང་བ་གོང་སྨོས་ལྟར་རོ།།
བཀའ་བརྒྱུད
བཀའ་བརྒྱུད་པའི་བསྟན་པ་ལ་དཀར་པོའི་ཆོས་ལུགས(པེ་ཀྱོ)ཞེས་འབོང་པ་མི་འཐང་པའི་ཚུལ། ཡི་གེ་འབྲི་ལུགས་ཀྱི་ཐད་ནས་བཤད་ན། བཀའ་བརྒྱུད་པ་ལ་དཀར་བརྒྱུད་པ་ཞེས་ཀྱང་འབྲི་བའི་ལུགས་ཤིག་ཡོད་དེ།   དེ་ནི་བཀའ་བརྒྱུད་པའི་གྲུབ་མཐའི་བདག་པོར་གྱུར་པ་སྒྲ་སྒྱུར་མར་བ་དང་། རྗེ་བཙུན་མི་ལ། མཉམ་མེད་དྭགས་པོ་ལྷ་རྗེ་རྣམས་དང་།   དེའི་རྗེས་འབྲང་རྣམས་ཀྱིས་ན་བཟའ་དང་སྐུ་གཟན་དཀར་པོ་མནབས་པའི་ཆ་ནས་བཏགས་པར་བསམས་ན་ཡང་། ཡོངས་གྲགས་ལ་བཀའ་བབས་གདམས་པའི་བརྒྱུད་པ་འཛིན་མཁན་ཡིན་པའི་ཆ་ནས་བཀའ་བརྒྱུད་པ་ཞེས་བྲིས་ན་དོན་དང་ལྡན་པའི་ཡི་གེ་ཡིན་པར་མཁས་པ་རྣམས་བཞེད་དོ།། ཞྭ་མོའི་མདོག་གི་སྟེང་ནས་ཀྱང་དཀར་པོའི་ཆོས་ལུགས་ཀྱི་མིང་མི་ཐོགས་ཏེ། ཀརྨ་བཀའ་བརྒྱུད་པ་ལ་ཞྭ་ནག་པ་དང་ཞྭ་དམར་བ་གཉིས་ཟེར་སྲོལ་ཡོད་པ་མ་གཏོགས་ཞྭ་དཀར་པོ་གྱོན་མཁན་ཞིག་བྱུང་མ་མྱོང་། དེ་བཞིན་དུ་དགེ་ལྡན་པ་ཡིན་ན་ཞྭ་སེར་བ་ཡིན་པས་ཁྱབ་ཀྱང་། དེ་ཡིན་ན་དབུ་ཞྭ་སེར་བོ་ལས་མདོག་གཞན་པའི་ཞྭ་མོ་མི་གྱོན་པས་མ་ཁྱབ་སྟེ། བྱམས་ཆེན་ཆོས་རྗེ་ཤཱཀྱ་ཡེ་ཤེས་ལ་གོང་མ་ཡུང་ལོ་རྒྱལ་པོས་དབུ་བླར་བཀུར་བའི་ཆེ་རྟགས་སུ་དབུ་ཞྭ་ནག་པོ་པད་འདབ་བཞི་སྦྱར་ཅན་གནང་བ་དེ་མནབས་པར་མ་ཟད། རྗེ་དེ་ཉིད་ཀྱི་སྐུ་འདྲ་བཞེངས་པ་རྣམས་ལ་ཡང་དབུ་ཞྭ་ནག་པོ་སྒྲོན་ཡོད་པ་ད་ལྟ་སེ་ར་དགོན་པའི་ལྷ་ཁང་རྣམས་སུ་མཇལ་དུ་ཡོད་པ་དེ་ཡིན་ནོ། །དེ་བཞིན་དུ་ཨ་མདོ་རེབ་གོང་གི་རོང་བོ་ཤར་བླ་བྲང་གི་རྟེན་ཁྲོད་དུ་ཡང་། རོང་བོ་ཏྰ་ཀོ་ཤྲཱི་བློ་གྲོས་སེང་གེ་ལ་གོང་མ་ཟོན་ཏེ་རྒྱལ་པོས་གནང་བའི་ཞྭ་ནག་གསེར་གྱི་རྡོ་རྗེའི་ཏོག་གིས་མཚན་པ་ཞིག་ཡོད་པ་བདག་གིས་ཀྱང་དངོས་སུ་མཐོང་མྱོང་། དེ་ལྟར་ན་བཀའ་བརྒྱུད་པ་ལ་དཀར་པོའི་ཆོས་ལུགས(པེ་ཀྱོ)ཞེས་འབོད་པ་ལ་རྒྱུ་མཚན་ཡང་དག་ཅིག་འགོད་རྒྱུ་མེད་པས་ན། འདི་ལ་ཡང་རྒྱ་ནག་གི་སྐད་དུ་བཀའ་བརྒྱུད་ཕེ་ཞེས་བརྗོད་ན་སྐྱོན་མེད་པ་ཡིན་གྱི། པེ་ཀྱོ་ཞེས་བོས་ན་སྐྱོན་དང་བཅས་སོ། །
ས་སྐྱ་བའི་བསྟན་པ་ལ་ཁྲ་བོའི་ཆོས་ལུགས་(ཧྭ་ཀྱོ་)ཞེས་འབོད་པ་མི་འཐད་པའི་ཚུལ
ས་སྐྱ་བའི་གྲུབ་མཐའ་འཛིན་པའི་རབ་བྱུང་གི་རྟེན་ཅན་ཡིན་ན། དེའི་ཞྭ་མདོག་དམར་པོ་ཡིན་པ་གོང་ནས་སྨོས་པ་ལྟར་དང་། གྲུབ་མཐའ་དེ་འཛིན་པའི་ཁྱིམ་པའི་རྟེན་ཅན་ཡིན་ན། རང་མོས་ཀྱི་ཞྭ་མདོག་ལས་གཞན་བཤད་དུ་མེད། ལུས་ལ་གྱོན་པའི་གོས་མདོག་ཀྱང་རབ་བྱུང་རྟེན་ཅན་ཡིན་ན་དམར་པོ་དང་སྨུག་པོ་སོགས་མ་གཏོགས་ཁྲ་བོ་གྱོན་མི་རུང་བར་འདུལ་གཞུང་ལས་གསུངས་པ་དེ་སུས་ཀྱང་རྩི་དགོས་པ་ཡིན། དེས་ན་ས་སྐྱའི་གྲུབ་མཐའ་ལ་ཁྲ་བོའི་ཆོས་ལུགས (ཧྭ་ཀྱོ)ཞེས་བརྗོད་པའི་རྒྱུ་མཚན་དེ་གང་ནས་འོངས་ཞེ་ན། གྲུབ་མཐའ་སོ་སོར་ཁ་དོག་གི་སྒོ་ནས་འདོགས་དགོས་པར་བློ་ཕུག་ལ་འཇོག་མཁན་དེས་ས་སྐྱ་བའི་ལྷ་ཁང་དང་ཆོས་ཁང་རྣམས་དང་།དེར་མ་ཟད་མི་ཚང་རྣམས་ཀྱི་རྩིག་པའི་ངོས་ལ་ས་ཚོན་སྔོ་ནག་ཤུགས་ཆེ་བར་བསྐུས་པའི་བར་བར་དུ་མདའ་ཡབ་ཀྱི་ཁ་ནས་རྩིག་པའི་ངོ་ཐུར་ལ་མི་འདོམ་གང་ཙམ་གྱི་ཚད་ལ་གཡས་སུ་ས་ཚོན་དཀར་པོ་དང་དེ་ལ་གཏུགས་ནས་གཡོན་དུ་ས་ཚོན་དམར་པོ་རེ་བསྐུས་ཡོད་པ་དེ་མཐོང་བ་ལ་བརྟེན་ནས་གྲུབ་མཐའ་ཁྲ་བོ་དང་ཆོས་ལུགས་ཁྲ་བོར་བརྗོད་པ་ཡིན་ཤག་སྟེ། དེ་ལྟ་ན་དགེ་ལུགས་པའི་དགོན་པ་ཕལ་ཆེ་བར་ཆེ་རྟགས་ཀྱི་དབང་གིས་རྩིག་པའི་ངོས་ཀྱི་དཀྱིལ་དུ་དཀར་པོ་དང་དམར་པོ་སེར་བོ་གང་རུང་བྱས་པ་ལ། འདབས་རྣམས་སུ་ནག་པོ་དང་། སྟེང་གི་འཕྲེད་དུ་གཞི་ནག་པོ་ལ་ཕྲེང་བ་དཀར་པོ་ཕོར་ཁ་ཙམ་གྱིས་བརྒྱན་པར་བྱས་པ་དེས་ཀྱང་ཞྭ་སེར་བའི་གྲུབ་མཐའ་ལ་ཆོས་ལུགས་ཁྲ་བོ(ཧྭ་ཀྱོ)ཞེས་བརྗོད་པའི་རྒྱུ་མཚན་ཚང་བར་མ་གྱུར་ཏམ། ས་སྐྱ་བའི་ཡི་དམ་གྱི་གཙོ་བོ་ཀྱེེ་རྡོ་རྗེའི་ཞལ་གསུམ་གྱི་ཁ་དོག་སྔོ་དཀར་དམར་མཚོན་པའི་ཁ་དོག་རྩིག་པ་ལ་ཤར་བར་བྱས་པའི་ངག་རྒྱུན་ཞིག་ཡོད་པ་དེ་བདེན་པའི་དབང་དུ་བཏང་ན་ཡང་། དེ་ས་སྐྱ་བའི་ཆོས་ལུགས་ཀྱི་ཁ་དོག་ཏུ་མིང་འདོགས་པའི་འབྲེལ་ཇི་ལྟར་སྒྲིག  གལ་ཏེ་ནན་གྱིས་དེ་ལྟར་བསྒྲིགས་ན་ཕག་གི་ཡ་མགལ་དང་ཁྱི་ཡི་མ་མགལ་སྦྱར་བའི་དཔེར་མི་འགྱུར་རམ། གང་ལྟར་རྒྱ་ནག་གི་སྐད་དུ་ས་སྐྱ་ཞེས་བརྗོད་ན་འོས་ཀྱི། ཁ་དོག་གི་སྒོ་ནས་འདོགས་པའི་གཞི་ཞིག་བཙལ་བས་མི་རྙེད་དོ།།
དགེ་ལྡན་པའི་བསྟན་པ་ལ་སེར་བོའི་ཆོས་ལུགས(ཧོང་ཀྱོ)ཞེས་འབོད་པ་མི་འཐད་པའི་ཚུལ།
གོང་དུ་བཤད་ཟིན་པ་ལྟར་རྗེ་ཙོང་ཁ་བ་ཆེན་པོས་བཀའ་གདམས་པ་གོང་མ་ཚོས་དབུ་ཞྭའི་མདོག་སེར་བོ་ཡིན་པ་དེ་ཐུགས་ལ་བབས་ནས་དབུ་ཞྭ་སེར་བོ་མནབས་པ་ལ་བརྟེན་ཞྭ་སེར་བ་དང་། གསེར་མདོག་ཅོད་པན་འཆང་བ་ཞེས་པའི་ཐ་སྙད་ཆགས་པ་མ་གཏོགས་ཆོས་ལུགས་སེར་བོ(ཧོང་ཀྱོ)ཞེས་བརྗོད་དུ་ག་ལ་རུང་། ཞྭ་སེར་བ་ལ་ཡང་དུས་ཕྱིས་ཀྱི་སྐབས་ནས་བཟུང་ཆོས་གོས་རྣམ་གསུམ་ལས་སྣམ་སྦྱར་དང་བླ་གོས་སེར་བོའམ་ངུར་སེར་དང་། མཐང་གོས་བཙོད་མདོག་བྱེད་པའི་སྲོལ་ག་ཁྱབ་གདལ་དུ་གྱུར་པ་མ་གཏོགས། རྭ་སྒྲེང་རྟེན་ཁྲོད་ན་ཡོད་པའི་ཇོ་བོ་ཨ་ཏི་ཤའི་བླ་གོས་ཀྱི་མདོག་ནི་བཙོད་མདོག་ཡིན་པར་ངག་སྒྲོས་ཁུངས་མ་ལས་འབྱུང་། གང་ལྟར་ཞྭ་དང་གོས་ཀྱི་མདོག་གི་ཆ་ནས་གྲུབ་མཐའ་དེ་ལ་ཁ་དོག་གི་མིང་འདོགས་བྱེད་མི་འོས་པ་གོང་སྨོས་རྣམས་དང་འདྲའོ།། དེས་ན་རྗེ་ཙོང་ཁ་བའི་བསྟན་པ་ལ་རྒྱ་ནག་གི་སྐད་དུ་ཧོང་ཀྱོ་ཞེས་འབོད་པ་ལ་རྒྱུ་མཚན་ཡང་དག་ཅི་ཡང་མེད་པ་དང་། དགེ་ལུགས་ཕེ་ཞེས་པའམ།   ཧོང་མོ་ཕེ་ཞེས་བརྗོད་ན་འགལ་ཆ་མེད་པ་ཤེས་པར་གྱིས་ཤིག གཞན་ཡང་། གྲུབ་མཐའ་སོ་སོར་ཁ་དོག་གི་སྒོ་ནས་མིང་འདོགས་བྱེད་པ་ལ་སྐྱོན་འདི་ཡོད་དེ། དགེ་ལྡན་པའི་ཁྲོད་དུ་ཐོས་བསམ་གཙོར་འདོན་བྱེད་པའི་སྐབས་སུ་གཟན་མདོག་དམར་པོ་གྱོན་པ་དང་། སྒྲུབ་པ་ཉམས་ལེན་གཙོར་འདོན་བྱེད་པའི་སྐབས་སུ་གཟན་མདོག་སེར་བོ་ཅན་གྱོན་ནས་མིང་ལ་ཡང་རི་ཁྲོད་པ་ཞེས་བསྒྱུར་བའི་སྲོལ་ག་ཞིག་ཡོད་པ་འདིས་ཀྱང་དགེ་ལྡན་པ་རང་ལ་གཟན་དམར་བ་དང་གཟན་སེར་བའི་གྲུབ་མཐའ་འཛིན་པ་གཉིས་ཡོད་པའི་སྐྱོན་འབྱུང་ངོ་།། སྤྱིར་རྗེ་ཙོང་ཁ་བས་དབུ་ཞྭའི་མདོག་སེར་བོ་མཛད་པ་ལ་སྡེ་སྲིད་སངས་རྒྱས་རྒྱ་མཚོས་མཛད་པའི་དགེ་ལྡན་ཆོས་འབྱུང་བེེ་ཌྰུརྱ་སེར་བོར་སྐྱོན་འདོགས་འདྲ་ཞིག་ཡོད་ཀྱང་། དབུ་ཞྭ་སེར་བོ་མནབ་མཁན་ལ་བཀའ་གདམས་གོང་མ་ཚོ་ཡོད་པར་མ་ཟད། བླ་ཆེན་པོ་དགོངས་པ་རབ་གསལ་གྱིས་རང་གི་མཁན་བུ་ཀླུ་མེས་ལ་དབུ་ཞྭའི་རྟེན་སྐལ་གནང་དུས་བོན་པོའི་འོབ་ཞུ་ལ་ས་སེར་བསྐུས་ནས་གནང་བའི་ལོ་རྒྱུས་ཡོད་པ་སྡེ་སྲིད་ཀྱིས་མ་མཁྱེན་པ་ག་ལ་ཡིན་ཏེ་འཕྲོས་བཤད་དོ།།
བོན་གྱི་བསྟན་པ་
ཞར་ལ་གཤེན་རབས་བོན་གྱི་བསྟན་པ་ལ་ནག་པོའི་ཆོས་ལུགས(ཧེ་ཀྱོ)ཞེས་འབོད་པ་མི་འཐད་པའི་ཚུལ། རྒྱལ་དབང་ལྔ་བ་བློ་བཟང་རྒྱ་མཚོས་མཛད་པའི་རྩིས་སྐར་ནག་གི་དྲིས་ལན་དུ་གསུངས་པ་ལྟར། གནའ་སྔ་མོ་ནས་བཟུང་བོན་པོ་ལ་རིགས་གཉིས་ལས་ལྷ་གསོལ་དང་སྐར་མའི་རྩིས་བྱེད་མཁན་ལ་བོན་དཀར་དང་། སྤར་ཁ་སྨེ་བ་དབང་ཐང་སོགས་ནག་རྩིས་ཀྱི་སྐོར་ལས་རྩིས་བརྒྱབ་ནས་བདེ་སྡུག་དར་རྒུད་ཅི་འབྱུང་ལུང་སྟོན་མཁན་ལ་བོན་ནག་ཅེས་པའི་ཐ་སྙད་ཅིག་ཡོད་མྱོང་བ་དང་། ཨ་མདོ་ཕྱོགས་ཀྱི་སངས་རྒྱས་ཀྱི་ཆོས་ལུགས་འཛིན་མཁན་ཚོས། བོན་པོ་ལ་རིགས་གཉིས་ལས་སྟོན་པ་ཤཱཀྱ་ཐུབ་པ་དང་སྟོན་པ་གཤེན་རབས་གཉིས་ཆར་དད་ཅིང་སྐོར་ཕྱག་བྱེད་མཁན་ལ་བོན་དཀར་དང་། སྟོན་པ་གཤེན་རབས་གཅིག་པུ་ལས་ཤཱཀྱ་ཐུབ་པར་དད་པ་མི་བྱེད་མཁན་ལ་བོན་ནག་ཅེས་པའི་མིང་གིས་འབོད། བོན་དཀར་དང་བོན་ནག་ཅེས་པའི་མིང་དེ་བོན་པོ་རྣམས་ཀྱིས་ཁས་མི་ལེན་ཏེ། མིང་དེ་ནི་གྲུབ་མཐའི་ཕྱོགས་ཞེན་གྱིས་བཏགས་པ་ཞིག་ཡིན་པའི་རྒྱུ་མཚན་ལ་ཐུག་ཡོད། དེས་ན་ད་ལྟ་མི་རིགས་ཐམས་ཅད་མཐུན་སྒྲིལ་ཆེན་པོའི་ལམ་དུ་བསྐྱོད་དེ་བདེ་སྐྱིད་ཕུན་སུམ་ཚོགས་པར་ལོངས་སྤྱོད་པའི་སྲིད་ཇུས་ལག་བསྟར་བྱེད་པའི་སྒང་ལ་བོན་པོའི་གྲུབ་མཐའ་ལ་ནག་པོའི་ཆོས་ལུགས(ཧེ་ཀྱོ)ཞེས་བརྗོད་ན་ནི་ཆོས་སྲིད་གཉིས་ཀར་མི་མཐུན་པའི་ཐ་སྙད་ངན་པ་ཞིག་ཏུ་འདུག་པས་ཐ་སྙད་འདི་ངེས་པར་ཕྱགས་དར་ཁྲོད་ཀྱི་ཕུང་བོར་འདོར་དགོས་པ་ནི་སྨོས་མ་དགོས་སོ།།  མདོར་ན་བོད་གངས་ཅན་གྱི་གྲུབ་མཐའ་ལ་ནང་གསེས་ཀྱི་དབྱེ་བ་མང་བོ་ཡོད་པས་དེ་ཐམས་ཅད་ལ་ཁ་དོག་གི་སྒོ་ནས་མིང་འདོགས་དགོས་ན་ཧ་ཅང་ཚེགས་ཆེ་སྟེ། དཔེར་ན་བཀའ་བརྒྱུད་པ་གཅིག་པུ་ལ་ཡང་ཤངས་པ་བཀའ་བརྒྱུད། དྭགས་པོ་བཀའ་བརྒྱུད། ཀརྨ་བཀའ་བརྒྱུད། ཕག་གྲུ་བཀའ་བརྒྱུད། ཞང་ཚལ་བ་བཀའ་བརྒྱུད། འབྲི་གུང་བཀའ་བརྒྱུད། སྟག་ལུང་བཀའ་བརྒྱུད། འབའ་རོམ་བཀའ་བརྒྱུད། གཡའ་བཟང་བཀའ་བརྒྱུད། ཁྲོ་ཕུ་བཀའ་བརྒྱུད། འབྲུག་པ་བཀའ་བརྒྱུད་རྣམས་དང་། གཞན་ཡང་། བཀའ་གདམས་པ། ཇོ་ནང་བ། ཞི་བྱེད་པ་སོགས་ལ་ཁ་དོག་གི་སྒོ་ནས་མིང་འདོགས་ཐབས་མེད་དོ།།
དེས་ན་དེ་ཐམས་ཅད་ལ་བོད་སྐད་སོར་བཞག་གི་སྒོ་ནས་མིང་འདོགས་བྱས་ན་སྐྱོན་དང་བྲལ་བ་ཡིན་ཏེ། ཆོས་ལུགས་གཞན་པ་ལ་མི་རིགས་གཞན་པ་དེའི་སྐད་ཀྱིས་མིང་འདོགས་སྲོལ་རྒྱ་ནག་རང་ལ་ཡོད་པ་ལྟར་སངས་རྒྱས་པའི་ཆོས་ལུགས་ལ་ཧྥོ་ཀྱོ་དང་། ཁ་ཆེའི་ཆོས་ལུགས་ལ་ཡི་སི་ལན་ཆོས་ལུགས་དང་། ཡེ་ཤུའི་ཆོས་ལུགས་ལ་ཅི་ཏུའུ་ཀྱོ་དང་། བྲམ་ཟེའི་ཆོས་ལུགས་ལ་པོ་ལོ་མང་ཀྱོ་སོགས་སུ་འབོད་པ་དང་འདྲ་བར་མིང་བཏགས་ན་ནི་རྩོད་པའི་གནས་ཅུང་ཟད་ཀྱང་མེད་པ་ཡིན་ནོ།།
ཀུན་བཟང་བླ་མའི་ཞལ་ལུང་།
ཀུན་བཟང་བླ་མའི་ཞལ་ལུང་ནི་རྫ་དཔལ་སྤྲུལ་ཨོ་རྒྱན་འཇིགས་མེད་ཆོས་ཀྱི་དབང་པོས་མཛད་པའི་ཀློང་ཆེན་སྙིང་ཐིག་གི་སྔོན་འགྲོའི་ཁྲིད་ཡིག་ཅིག་སྟེ། འདི་ཡིག་རིགས་གཞན་དུ་ཡང་བསྒྱུར་ཚར་འདུག གསུང་རྩོམ་འདིའི་ཕྲིན་ལས་ཤིན་ཏུ་ཆེའོ། །
ནང་དོན་གཙ་བོ།
ོོ
ཁྲིད་ཡིག་འདི་སྤེལ་བའི་ཕྱག་བཞེས།
རོང་བན། ༡༦:༠༥, ༡ ཟླ་བདུན་པ། ༢༠༡༡ (UTC)
ཡུན་སེང།
《ཡུན་སེང》་ཞེས་པ་ནི་རོལ་རྩེད་ཀུང་སིས་སྨི་ཧ་ཡིའུ（米哈游）་གསར་སྤེལ་བྱས་པའི་མི་སྣ་འཁྲབ་སྟོན་གྱི་རོལ་རྩེད་ཅིག་རེད ༢༠༢༠་ལོའི་ཟླ་༩་ཚེས་༢༨་ཉིན་དངོས་སུ་འགྲེམས་སྤེལ་བྱ་རྒྱུ་རེད་། རོལ་རྩེད་ལ་འགུལ་རིས་ཁྱད་ཆོས་ལྡན་པའི་འཛམ་གླིང་ཁོར་ཡུག་སྒོ་འབྱེད་ཡོད བྱང་བུ་འཐེན་པའི་གཞི་རྩའི་རིན་མེད་དང་འཁྲབ་ཆས་ཀྱི་རིན་བསྡུ་ལམ་ལུགས་བཀོལ་བ།
རོལ་རྩེད་ཀྱི་ཟློས་གར་གྱི་ནང་དོན་ནི་རྟོག་བཟོ་བྱས་པའི་འཛམ་གླིང་གི་“ཐེ་ཝ་ཐེ་སྐམ་ས་ཆེན་པོའི”（提瓦特大陆）་ཐོག་སྤེལ་བ འཛམ་གླིང་འདི་རྒྱལ་ཁབ་བདུན་ལ་བགོས་ཡོད་ རྒྱལ་ཁབ་རེ་རེ་ཚང་མས་གཞི་རྒྱུ་གཅིག་བརྗོད་བྱ་གཙོ་བོར་བྱེད་པ་མ་ཟད ལྷ་ཞིག་གིས་དབང་སྒྱུར་བྱས་པ་རེད།
རོལ་རྩེད་ཟློས་གར་གྱི་ནང་དོན་གྱི་མི་སྣ་གཙོ་བོ་ནི་“ཡུལ་སྐོར་བ”（旅行者）་ཡིན གྲངས་ལས་འདས་པའི་འཇིག་རྟེན་ཁྲོད་ཆུ་ཁར་གཡེང་བའི་མིང་སྲིང་ཆ་གཅིག་རེད ཆ་རྒྱུས་མེད་པའི་ལྷ་ཡི་བཀག་འགོག་ཐེབས་པས་ ཁོ་ཚོ་“ཐེ་ཝ་ཐེ་སྐམ་ས་ཆེན་པོའི”་ནས་ཁ་མི་འབྲལ་ཀ་མེད་བྱུང་།
《ཡུན་སེང》་ལ་ཡང་ཚོང་ལས་སྟེང་གི་རྒྱལ་ཁ་ཐོབ རོལ་རྩེད་འདི་འགྲེམ་སྤེལ་བྱས་པའི་ལོ་དང་པོར་App Storeདང་Google Playཁོ་ནར་ཨ་སྒོར་དུང་ཕྱུར་༢༣ལས་བརྒལ་བའི་ཡོང་འབབ་ཐོབ ལོ་རྒྱུས་སྟེང་ལོ་རེའི་ཡོང་འབབ་ཆེས་མཐོ་བའི་གློག་རྡུལ་རོལ་རྩེད་ཡིན།
ཡིའུ་ལི་ཝུའུ་སི་ཁའེ་ས།
རོ་མའི་རང་དབང་འབངས་མི་ཞིག་ལ་མིང་གསུམ་ཡོད་དེ། མིང་ལ་མིང་དང་པོའང་ཟེར། རུས་ལ་མིང་གཉིས་པའང་ཟེར། ཚོ་བའི་མིང་གསུམ་པ་ཟེར། ཀའེ་ཡིའུ་སི་ཡིའུ་ལི་ཝུའུ་སི་ཁའེ་ས་(Gaius Julius Caesar)ནི་ཡིའུ་ལི་ཝུའུ་སི་ཡི་ཁྱིམ་རྒྱུད་ལ་གཏོགས་པས་ཁོས་མིང་གཉིས་པར་ཡིའུ་ལི་ཝུའུ་སི་ཟེར། ཀའེ་ཡིའུ་སི་ནི་མིང་དང་པོ་ཡིན་ལ་ཁའེ་ས་ནི་རུས་ཏེ་མིང་གསུམ་པ་ཡིན། སྐབས་འགར་ད་དུང་རུས་ཤིག་སྣོན་པའང་ཡོད་དེ། དཔེར་ཞི་པི་ཨ་ལ་ཨ་ཧྥེ་རི་ཀ་ཅ་ནུའུ་སི་སྣོན་པ་དང་ཅ་ཐུའུ་ལ་"ཞིབ་དཔྱོད་དཔོན"སྣོན་པ་ལྟ་བུའའོ།
ཀའོ་ལུའུ་དབང་དུ་བསྡུས་པ།
ཁའེ་ས་ཡིས་ཀའོ་ལུའུ་ཡི་སྤྱི་ཁྱབ་ཀྱི་འགན་འཁུར་སྐབས། ཀའོ་ལུའུ་ཡི་མངའ་ཁོངས་ཆེ་ཤོས་ཏེ་པི་ལི་ཉིའུ་སི་རི་རྒྱད་ནས་ལའེ་དབྱིན་ཆུ་བོའི་བར་གྱི་ས་ཞིང་གང་མང་ཞིག་རོ་མས་ད་དུང་བདག་འཛིན་བྱས་མེད། དེ་དག་དཀྱིལ་དབུས་ཀའོ་ལུའུ་(ཅ་ལུང་ཆུ་བོ་ནས་སའེ་ན་ཆུ་བོའི་བར)དང་ཤར་བྱང་ཀའོ་ལུའུ་(སའེ་ན་ཆུ་བོ་ནས་ལའེ་དབྱིན་ཆུ་བོའི་བར)། ནུབ་རྒྱད་ཀའོ་ལུའུ་བཅས་ཁག་གསུམ་དུ་བགོས་ཡོད། ཁའེ་ས་ཡིས་རུ་སྤོ་ཚོ་བའི་བར་དུ་འགལ་བ་དང་འཐབ་འཛིང་རྒྱུན་མི་འཆད་པའི་གོ་སྐབས་བེད་སྤྱད་དེ་སྤྱི་ལོའི་སྔོན་གྱི་༥༨ལོ་ནས་༥༠ལོའི་བར་ཀའོ་ལུའུ་ཡི་མངའ་ཁོངས་ཡོངས་བདག་འཛིན་བྱས། རོ་མས་ཀའོ་ལུའུ་བདག་འཛིན་མ་བྱས་པའི་སྔོན་ལ་ཀའོ་ལུའུ་ཐོར་ཞིག་ཏུ་སོང་ཞིང་ཚོ་བ་སོ་སོས་ཕན་ཚུན་དགྲ་རུ་འཛིན་བཞིན་ཡོད། སྤྱི་ལོའི་སྔོན་གྱི་༥༢ལོར། ཁོ་ཚོས་ཝེ་ཞིན་ཀེ་ཐུའོ་ལི་ཁོ་སི་ཡི་འགོ་ཁྲིད་འོག་ཏུ་མཉམ་འབྲེལ་གྱིས་རོ་མར་འགོག་རྒོལ་བྱས། འཐབ་འཛིང་སྔར་ལས་ལྷག་པར་ཛ་དྲག་ཡིན་མོད། མཇུག་མཐར་ཁའེ་ས་ཡིས་ཨ་ལའེ་ཞི་ཡ་རུ་ཝེ་ཞིན་ཀེ་ཐུའོ་ལི་ཁོ་སི་ཕམ་པར་བཟོས་ཏེ་ཀའོ་ལུའུ་ཡི་ས་ཆ་སོ་སོའི་ཟིང་འཁྲུག་ཞི་འཇགས་སུ་བཏང་། སྤྱི་ལོའི་སྔོན་གྱི་༥༢ལོར་ཀའོ་ལུའུ་རོ་མའི་ཞིང་ཆེན་ཞིག་ཏུ་གྱུར།
ཁའེ་ས་དང་ཕང་ཕེ།
དེ་དང་མཉམ་དུ། རོ་མའི་རྒྱལ་ནང་དུ་མི་སེར་དང་རྒན་གྲས་ཁང་གི་བར་དུ་འགལ་ཟླ་བྱུང་སྟེ་ཁའེ་ས་ལ་འཇིགས་སྣང་ཚབས་ཆེན་ཞིག་བསྐུལ། སྦྱི་ལོའི་སྔོན་གྱི་༥༡ལོར་ཕང་ཕེ་ཡིས་རང་ཉིད་གཅིག་པུས་དཔོན་གྲོགས་མེད་པའི་སྲིད་སྐྱོང་དཔོན་གྱི་འགན་བཞེས། ཁོས་རིམ་བཞིན་རྒན་གྲས་ཁང་ཕྱིར་བརྩོན་ལེན་བྱས་ཏེ་ཁའེ་ས་ལ་ངོ་རྒོལ་བྱེད་པའི་ལས་འགུལ་ཞིག་བསླངས། སྤྱི་ལོའི་སྔོན་གྱི་༤༩ལོར་ཁའེ་ས་ཡིས་དམག་དཔུང་དྲངས་ཏེ་རོ་མར་དཔུང་འཇུག་བྱས་པས་ཕངཕེ་དང་རྒན་གྲས་ཁང་གི་སྐུ་དྲག་ཚོ་ཅི་བྱ་གཏོལ་མེད་དུ་གྱུར་ཏེ་རོ་མ་ནས་ཕྱིར་བྲོས་ཤིང་། ཕང་ཕེ་མཇུག་མཐར་ཨི་ཇིབ་ཀྱི་ཡ་ལི་ཧྲན་ཏ་རུ་ཚོ་ལས་འདས། ཁའེ་ས་ཕང་ཕེ་ཡི་ར་མདར་སོང་སྟེ་ཨི་ཇིབ་ལ་སླེབས་རྗེས་ཨི་ཇིབ་ཀྱི་ནང་སྲིད་ལ་ཐེ་གཏོགས་བྱས་ནས་ལོ་ན་ཆུང་བའི་རྒྱལ་པོ་ཐུའོ་ལེ་སྨི་གནས་དབྱུང་བཏང་བ་དང་ཐུའོ་ལེ་སྨི་ཡི་གཅེན་མོ་ཁོ་ལོའུ་པ་ཐེ་ལ་ཨི་ཇིབ་རྒྱལ་ལིའི་ཁྲི་ལ་མངའ་གསོལ་དུ་བཅུག ཕང་ཕེ་ཡི་ཤུལ་དུ་ལུས་པའི་དམག་མིས་མུ་མཐུད་དུ་ཁའེ་ས་ལ་འགོག་རྒོལ་གང་མང་བྱས་ཀྱང་རེ་རེ་བཞིན་ཕམ་པར་གྱུར། སྦྱི་ལོའི་སྔོན་གྱི་༤༥ལོར་ཁའེ་ས་ཡིས་མོང་ཏ་རུ་ཕང་ཕེ་ཡི་ཤུལ་དུ་ལུས་པའི་སྟོབས་ཤུགས་ལྷག་མ་རྣམས་རྩ་མེད་དུ་བཏང་།
"རྒྱལ་ཁབ་ཀྱི་གཙོ་བདག"ཁའེ་ས།
ཁའེ་ས་སྤྱི་མཐུན་རྒྱལ་ཁབ་ཀྱི་གཙོ་བདག་ཏུ་གྱུར། སྤྱི་ལོའི་སྔོན་གྱི་༤༩ལོར་ཁའེ་ས་ཡིས་སི་པན་དང་གཡུལ་འགྱེད་སྐབས་རོ་མའི་སྒེར་གཅོད་དཔོན་དུ་བསྐོས་ཤིང་བཀའ་བགོས་དང་བླངས་ཀྱིས་སྤྱི་ཚོགས་ཀྱི་སྒྲིག་ལམ་དང་ཁྲིམས་ལུགས་དག་ཐེར་བྱས། སྤྱི་ལོའི་སྔོན་གྱི་༤༦ལོར་ཁོ་རང་ཡང་བསྐྱར་སྒེར་གཅོད་དཔོན་དུ་བསྐོས་ཤིང་འགན་ཡུན་ལོ་བཅུ་ཡིན​། དོན་དངོས་སུ་དུས་ཚོད་ངེས་ཅན་ཞིག་གི་ནང་དུ་རོ་མས་ཁའེ་ས་ནི་མགོན་སྐྱབས་ཉག་གཅིག་ཏུ་རྩི་བཞིན་ཡོད། དེའི་ཕྱིར། སྤྱི་ལོའི་སྔོན་གྱི་༤༤ལོར་ཁའེ་ས་ཚེ་གང་བོའི་སྒེར་གཅོད་དཔོན་དུ་བསྐོས་ཏེ་དམག་དོན་དང་ཆབ་སྲིད། ཁྲིམས་འཛིན་བཅས་ཀྱི་དབང་ཆ་གཅིག་ལྕོགས་སུ་བཟུང་ཡོད་ཅིང་དོན་དུ་ཆོ་ལོ་མ་གནང་བའི་རྒྱལ་པོར་གྱུར་འདུག མི་ཁ་ཤས་ཀྱིས་ཁོ་ལ་རྒྱལ་པོའི་མཚན་སྙན་གསོལ་བའི་གྲོས་གཞི་བཏོན་ཀྱང་ཁོས་ཁས་མ་བླངས། ཁོའི་ཕུགས་འདུན་ནི་སྤྱི་ལོའི་སྔོན་གྱི་དུས་རབས་༤བའི་མ་སི་ཊོ་ནི་ཡའེ་ཡི་གོང་མ་ཆེན་པོ་ཡ་ལོ་ཧན་ཏ་ལྟར་གོང་མའི་རྒྱལ་ཁབ་ཆེན་མོ་ཞིག་འཛུགས་འདོད་པ་དེ་ཡིན་ལ། སྐབས་དེའི་མ་སི་ཊོ་ནི་ཡའི་མངའ་ཁོངས་ནི་གྷི་རི་སི་ནས་རྒྱ་གར་གྱི་མཐའ་མཚམས་སུ་སླེབས་ཡོད། ཁའེ་ས་ཡིས་རི་ལྷོའི་ཀའོ་ལུའུ་(ད་ལྟའི་ཨི་ཊ་ལིའི་བྱང་ཁུལ་)དང་ཞིང་ཆེན་གཞན་པ་འགའི་སྡོད་དམངས་ལ་རོ་མའི་སྤྱི་དམངས་ཀྱི་དབང་ཆ་བསྩལ། སྤྱི་ལོའི་སྔོན་གྱི་༤༤ལོའི་ཟླ་༣པའི་ཚེས་༡༥ཉིན་ཁའེ་ས་གཞན་གྱིས་བགྲོངས། ཁོ་རང་གློ་བུར་དུ་གྲོངས་བ་དེས་ཁོའི་ཕུགས་བསམ་ཆེན་པོ་དེའང་གཞི་ནས་མཇུག་རྫོགས་པར་གྱུར། འདིས་ཀྱང་རོ་མར་སྔར་ལས་ཚབས་ཆེ་བའི་འཇིགས་སྐུལ་ཞིག་ཐེབ་གྲབས་ཡོད་པ་རྟོགས་ཐུབ།
ལི་ཁྲེང་།
ལི་ཁྲེང་ནི་ཀྲུང་གོའི་རི་མོ་མཁས་ཅན་ཞིག་རེད།
ལིའི་ཀུང་ལིན།
ལིའི་ཀུང་ལིན་ནི་ཀྲུང་གོའི་རི་མོ་མཁས་ཅན་ཞིག་རེད།
མེ་ཏོག་ལུག་མིག
མེ་ཏོག་ལུག་མིག་ནི་མེ་ཏོག་གཅིག་རེད།
ཝང་ཧུའེ།
ཝང་ཧུའེ་ནི་ཀྲུང་གོའི་རི་མོ་མཁས་ཅན་ཞིག་རེད།
ཁྲེན་རུང་།
ཁྲེན་རུང་ནི་ཀྲུང་གོའི་རི་མོ་མཁས་ཅན་ཞིག་རེད།
བ་སྤུའི་མེ་ཏིག
བ་སྤུའི་མེ་ཏིག་ནི་མེ་ཏོག་གཅིག་རེད།
ལོའོ་ཕིན།
ལོའོ་ཕིན་ནི་ཀྲུང་གོའི་རི་མོ་མཁས་ཅན་ཞིག་རེད།
མི་ཧྥུ།
ལུགས་ཀྱི་བསྟན་བཅོས།
དངོས་དོན་རྟོག་བཟོ།
རྟོག་བཟོས་དངོས་ཡོད་ཁོར་ཡུག་ཅེས་པ་ནི་གློག་ཀླད་ཀྱི་ལད་ཟློས་ལ་བརྟེན་ནས་གསུམ་ལྡན་བར་སྟོང་བྱུང་བའི་རྟོག་བཟོས་འཇིག་རྟེན་ཞིག་ཡིན་ཞིང་།དེས་བཀོལ་མཁན་གྱི་མཐོང་ཚོར་སོགས་ཀྱི་ཚོར་དབང་གི་ལད་ཟློས་འདོན་སྤྲོད་བྱས་ཏེ།བཀོལ་མཁན་གྱི་ཚོར་བ་ནི་རང་ཉིད་ཀྱི་ཡུལ་དང་འདྲ་བ་དང་།དུས་ཐོག་དང་ཚད་བཀག་མེད་པའི་སྒོ་ནས་གསུམ་ལྡན་བར་སྟོང་ནང་གི་བྱ་དངོས་ལ་ལྟ་ཞིབ་བྱེད་ཐུབ་པ་ཞིག་ཡིན།
དངོས་དོན་རྟོག་བཟོ་ཉེ་འཆར་གསར་དུ་ཐོན་པའི་མཐོ་གསར་་ལག་རྩལ་ཞིག་ཡིན་ཅིང་། དངོས་དོན་རྟོག་བཟོ།   ཞེས་པ་ནི་གློག་ལས་ལ་བརྟེན་ནས་དཀྱུས་ཞེང་དཔངས་གསུམ་ལས་གྲུབ་པའི་འཇིག་རྟེན་གྱི་ཞིང་ཁམས་ཤིག་རྟོག་བཟོ་བྱས་པ་ཟེར།   །  བེད་སྤྱོད་གཏོང་མཁན་གྱི་མཐོང་ཚོར་དང་ཐོས་ཚོར་དེ་བཞིན་རེག་ཚོར་བཅས་འབྲེལ་བའི་ཚོར་དབང་ཞིག་རྟོག་བཟོ་བྱས་ནས་བེད་སྤྱོད་གཏོང་མཁན་དངོས་ལ་མྱོང་བ་དངོས་སྦྱིན་པ་མ་ཟད་ཕྱོགས་གསུམ་གྱི་དངོས་པོ་ཡོངས་ལ་ལྟ་ཞིབ་ལེགས་པར་བྱེད་ཆོག
ཝུ་ཝེའེ།
ཝུ་ཝེའེ་ནི་ཀྲུང་གོའི་རི་མོ་མཁས་ཅན་ཞིག་རེད།
མངར་དྲིལ།
མངར་དྲིལ་ནི་མེ་ཏོག་གཅིག་རེད།
མ་མེན་མེ་ཏོག
མ་མེན་མེ་ཏོག་ནི་མེ་ཏོག་གཅིག་རེད།
རང་དབང་མཉེན་ཆས།
རང་མོས་མཉེན་ཆས་ནི་རང་མོས་མཉེན་ཆས་ཐེབས་རྩ་ཚོགས་པས་དེའི་མཚན་ཉིད་ལ་གཞིགས་ན།ཚོད་འཛིན་མེད་པར་རང་མོས་ངང་བེད་སྤྱོད་དང་།འདྲ་བཟོ།ཞིབ་འཇུགབཟོ་བཅོས་བཅས་བྱས་ཆོག་པ་དང་།སྤྱོད་མཁན་གྱི་རང་དབང་ལ་བརྩི་འཇོག་བྱེད་པའི་མཉེན་ཆས་ཤིག་རེད།
རྨ་ལྷོ་བོད་རིགས་རང་སྐྱོང་ཁུལ་
རྨ་ལྷོ་བོད་རིགས་རང་སྐྱོང་ཁུལ།་
ཝང་ཧྲེ་མིན།
ཝང་ཧྲེ་མིན་ནི་ཀྲུང་གོའི་རི་མོ་མཁས་ཅན་ཞིག་རེད།
༡༨༨༤ལོ།
༡༨༨༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀཿཐོག་དགོན།
སྔ་འགྱུར་རྙིང་མའི་གདན་ས་སྨད་ལ་ཀཿདཔལ་རྫོགས་གསུམ་ཞེས་པའི་ཡ་གྱལ་ཀཿཐོག་རྡོ་རྗེ་གདན་ནི་ད་ཡོད་རྙིང་མའི་དགོན་སྡེ་ཁག་ལས་བཏབ་སྔ་ཤོས་དེ་ཡིན། འདི་རུ་འཇའ་ལུས་པ་འབུམ་བྱོན་པ་སོགས་ངོ་མཚར་བའི་གཏམ་མང་པོ་ཡོད། ཞིབ་པར་༼ཀ་ཐོག་དགོན།༽ ཞེས་པར་གཟིགས་ཤིག །རོང་བན། ༠༣:༥༦, ༢ ཟླ་བདུན་པ། ༢༠༡༡ (UTC)
རྡོ་པད་མ།
རྡོ་པད་མ་ནི་མེ་ཏོག་གཅིག་རེད།
བོད་ཀྱི་མཁས་དབང་།
''' བོད་ཀྱི་མཁས་དབང་རྣམ་པ་ནི་རང་རེ་རྗེས་འཇུག་རྣམས་ལ་སྐུ་དྲིན་ཤིན་ཏུ་ཆེ་བས་ང་ཚོས་བྱས་པ་ཤེས་པའི་སྒོ་ནས་ནམ་ཡང་བརྗེད་པར་མི་བྱ། རྣམ་པ་ཀུན་གྱིས་སོ་སོ་ལ་ཐུགས་རྒྱུས་ཆེ་བའི་མཁས་དབང་དག་གི་མཚན་ཐོ་ནན་ཏན་གྱི་སྒོ་ནས་འདིར་འགོད་པར་ཞུ།
མཁས་པའི་མཚན་ཉིད།
འཇམ་མགོན་ས་སྐྱ་པཎྜི་ཏའི་ཞལ་ནས། མཁས་གང་ཤེས་བྱའི་དེ་ཁོ་ན། །ཇི་བཞིན་མཁྱེན་པ་ཡིན་པར་འདོད། །བྱེ་བྲག་སྦྱང་བའི་དོན་ཤེས་པ། །དེ་ཡང་དེ་ལ་མཁས་ཞེས་བྱ། །ཞེས་གསུངས་པ་ལྟར། སྤྱིར་ཆོས་ཀྱི་གནས་ལུགས་དེ་ཁོ་ན་ཉིད་ཤེས་པའི་མཁས་པ་དང་རིགས་གཅིག་རྐང་འཛིན་གྱི་མཁས་པ་སྟེ་མཁས་པ་ལ་རིགས་གཉིས་དང་། རྟེན་གྱི་སྒོ་ནས་རབ་པྱུང་དང་ཁྱིམ་པ་གཉིས་ཡོད་དོ། །
རྟེན་ཁྱིམ་པ་ཡིན་པའི་མཁས་དབང་གི་མཚན་ཐོ།
མར་བ་ལོ་ཙཱ་བ། སྡེ་སྲིད་སངས་རྒྱས་རྒྱ་མཚོ། མདོ་མཁར་ཞབས་དྲུང་ཚེ་རིང་དབང་རྒྱལ། དགེ་འདུན་ཆོས་འཕེལ། དུང་དཀར་བློ་བཟང་འཕྲིན་ལས། ནོར་བྲང་ཨོ་རྒྱན། ཆབ་སྤེལ་ཚེ་བརྟན་ཕུན་ཚོགས། ཉན་ཤུལ་མཁྱེན་རབ་འོད་གསལ། ཁྲོ་རུ་ཚེ་རྣམ། ཁང་དཀར་ཚུལ་ཁྲིམས་སྐལ་བཟང་། ནམ་མཁའི་ནོར་བུ། མཁར་རྨེའུ་བསམ་གཏན། འཇམ་དབྱངས་ནོར་བུ། ཚེ་རིང་ཤཱཀྱ། ལྕགས་ཐར་རྒྱལ། བདུད་ལྷ་རྒྱལ། ཞོགས་དུང་།
ཛ་ཕོག
ཛ་ཕོག་ནི་མེ་ཏོག་གཅིག་རེད།
ཐག་རྒུལ་འདྲ་གཟུགས།
ཐག་རྒུལ་འདྲ་གཟུགས་ནི་གསོབ་གཟུགས་ཞིག་ཏེ་ལྕགས་སྐུད་དང་སྐུད་པས་སྟེང་ནས་དབང་རྒྱུར་བྱས་ནས་རྒུལ་སྐྱོད་ཐུབ་པ་ཞིག
ཐུང་རེན་
ཐུང་རེན་་
གི་ཉོལ།
གི་ཉོལ་ནི་ཧྥ་རན་སིའི་ཐག་རྒུལ་འདྲ་གཟུགས་ཡིན​།
ལུག་མཉེའི་མེ་ཏོག
ལུག་མཉེའི་མེ་ཏོག་ནི་མེ་ཏོག་གཅིག་རེད།
གཟི་རྩ་སྡེ་དགུ་
རྔ་བ་བོད་རིགས་རང་སྐྱོང་ཁུལ་གྱི་མིང་དུ་གྲགས་པའི་མཛེས་ལྗོངས། Zetsa Degu
གུར་ཀུམ།
ལོ་རྒྱུས།
གུར་གུམ་འབྱུང་ཁུངས་གཏམ་རྒྱུད་ཅིག་ཡོད་པ་ནི་ཤེལ་ཕྲེང་ལས། སྔོན་རྒྱ་མཚོ་བསྲུབས་པའི་ཚེ།  བདུད་རྩིའི་བུམ་པའི་ཁ་རྒྱན་དུ་ལྷའི་མེ་ཏོག་སུ་གནྷ་ཀུ་སུ་མ་བྱུང་བ་དང་།  བདུད་རྩིའི་ཟེག་[ཟེགས]མ་ས་ལ་འཐོར་བ་ལས། ཀེ་ས་ར་པིརྒོ་ལི་འཁྲུངས་པ་འདི་དག་རྒྱུ་འདྲ་བ་ལས་ཆེས་སྔོན་དུ་བསྐལ་པ་རྫོགས་ལྡན་ཚེ་ལོ་བརྒྱད་ཁྲིའི་དུས། རྒྱལ་པོ་ལག་བསྐྱང་གིས་སངས་རྒྱས་འཁོར་བ་འཇིག་སྤྱན་དྲངས་པའི་ཚེ། ལྷ་རྣམས་ཀྱིས་མེ་ཏོག་གུར་ཀུམ་གྱི་ཆར་ཕབ་པས་སྟོན་པའི་སྐུ་ལ་མཚན་དཔེའི་ཆ་ཤས་ཆེས་གསལ་བར་གྱུར་པ་དང་། དེ་རྗེས་བསྐལ་པ་ཉིས་ལྡན་ཚེ་ལོ་དྲུག་ཁྲིའི་དུས། རྒྱལ་པོ་ལྷས་བསྟན་གྱི་རིང་ལ་སངས་རྒྱས་གསེར་ཐུབ་འཇིག་རྟེན་དུ་བྱོན་པ་སྐུ་འཁྲུངས་ཚེ་ལྷ་རྣམས་ཀྱིས་གུར་ཀུམ་གྱི་ཆུས་ཁྲུས་གསོལ་བ་དང་སྐྱེམས་སུ་ཕུལ་བས། སངས་རྒྱས་ཀྱིས་གུར་ཀུམ་གྱི་ཡོན་ཏན་ལ་བསྔགས་པའི་ཚིགས་སུ་བཅད་པ་ཉི་ཤུ་རྩ་ལྔ་དང་བཅས་གསོ་དཔྱད་འབུམ་པའི་ཚ་སེལ་གྱི་རྩ་བར་བཞག་ནས།  མི་མཇེད་ཀྱི་བདག་པོ་ཚངས་པ་ལ་གནང་།  དེ་ལ་བརྟེན་ནས་ཚངས་པས་སྨན་སྦྱོར་སྟོང་དང་རྩ་གཉིས་ཉམས་སུ་བཞེས་པ་དང་།  དེ་རྗེས་བསྐལ་པ་སུམ་ལྡན་ཚེ་ལོ་བཞི་ཁྲིའི་དུས། རྒྱལ་བོ་ཀྲྀ་ཀཱིའི་རིང་ལ་སངས་རྒྱས་འོད་སྲུངས་འཇིག་རྟེན་དུ་བྱོན་པའི་ཚེ། སྐུ་འཁྲུངས་མ་ཐག་ལྷ་རྣམས་ཀྱིས་གུར་ཀུམ་གྱིས་ཆུས་ཁྲུས་གསོལ་བ་དང་།  སྐྱེམས་སུ་ཕུལ་བས་སྐུ་མཚན་དཔེ་འབར་བ་དང་།  གསུངས་དབྱངས་ཡན་ལག་དྲུག་ཅུ་རྫོགས་པའི་རྐྱེན་དུ་སྨིན་པས་སངས་རྒྱས་ཀྱིས་མེ་ཏོག་་དེ་ལ་མངོན་པར་བེསྟོད་པས། དེའི་ཚེ་དགྲ་བཅོམ་པ་པདྨའི་དཔལ་ཞེས་བྱ་བ་སངས་རྒྱས་ཀྱི་མཐུས་རྫུ་འཕྲུལ་གྱིས་ལྷ་ཡུལ་དུ་ཕེབས་པས། ལྷ་རྣམས་ཀྱི། བསོད་ནམས་ཀྱི་མཐུས་ཆོས་བཟངས་[བཟང]ལྟའི་འདུན་སར་གུར་ཀུམ་གྱི་སྐྱེད་ཚལ་ཡོད་པ་ནས་ས་བོན་བླངས་ཏེ་དྲག་ཤུལ་ཅན་གྱི་རི་ལ་བཏབ་བོ། དེ་རྗེས་སྨན་གྱི་ལྷ་མོ་ཡིད་འཕྲོག་མས་སྨན་ཐམས་ཅད་ཀྱི་ས་བོན་འདེབས་པ་དང་ལྷན་ཅིག་ཏུ་ལྷའི་སྨན་པ་ཐ་སྐར་སྐྱེས་ཀྱི་བུ་ཐང་གྲོ་དང་དཔལ་གྲོ་གཉིས་སངས་རྒྱས་ཀྱི་བཀའ་དང་། ཚངས་པའི་ལུང་གིས་བསྐུལ་ནས་རི་དྲག་ཤུལ་ཅན་ལས་ས་བོན་བླངས་ཏེ་རི་བོ་བྱ་རྐང་དུ་བཏབ་བོ། དེ་ནས་ཁ་ཆེའི་ཡུལ་ཆུས་གང་སྟེ་རི་རྣམས་ཀྱི་སྟོད་ལས་ཆེར་མི་མངོན་པའི་དུས་དེའི་རི་ཕུག་ཏུ་དགྲ་བཅོམ་པ་ཉི་མ་གུང་པ་བྱ་བ་ཞིག་ཐུགས་དམ་ལ་བཞུགས་པར། ཀླུའི་དབང་པོ་རྣམས་མངོན་པར་དད་ཅིང་ཆོས་ཞུ་བའི་ཚེ། དགྲ་བཅོས་པས་ཀླུ་རྣམས་ལ། དཀོན་མཆོག་མཆོད་པ་དང་། འགྲོ་བའི་ནད་ཀྱི་སྡུག་བསྔལ་བསལ་བའི་ཕྱིར་གུར་ཀུམ་འདེབས་པའི་ས་རྒྱ་ཞིག་བསླང་ན། དེ་ལ་ཀླུ་རྣམས་དགྱེས་པས་གནང་བ་དང་། དེའི་ས་མངོན་པར་བྱ་བའི་ཕྱིར་མཚོ་ཕྲི་བ་དང་སྨིན་པའི་གྲོགས་གསོལ་ཏོ། ། ཞེས་བཀའ་སྩལ་[བསྩལ]པས། གསོལ་བ། ཉིད་ཀྱི་ཆོས་གོས་ཀྱིས་གང་ཁིབས་པའི་ས་རྒྱོ་འབུལ་བ་དང་བཅས་ཕྲིན་ལས་བསྒྲུབ་བོ།། དགྲ་བཅོམ་པས་ངའི་ཆོས་གོས་སངས་རྒྱས་ཀྱིས་མ་གནང་བས་ས་ཆུ་ལ་འགེབ་པར་མི་བཏུབ་བོ་གསུངས་པས།འོ་ན་མཁའ་ལ་བཏེག་པའི་གྲིབ་མ་ལ་ཚོད་གྱིས་ཤིག  དགྲ་བཅོམ་པ་ནང་པར་ནམ་མཁའ་ལ་རྫ་འཕྲུལ་གྱིསེ་འཕུར་ཏེ་ཉི་མ་འཆར་བའི་རིའི་གསང་ཧེ་ལ་ཆོས་གོས་འཕྱར་བས་དེའི་ཡུལ་ལྗོངས་ཕལ་ཆེར་གྲིབ་མས་ནོན་ཏོ། ། དེར་ཀླུས་ས་ཕུལ་བཞིན་མཚོ་ཕྲིས་པས།དགྲ་བཅོམ་པས་རི་བྱ་རྐང་ཅན་ནས་ས་བོན་བླངས་ཏེ་བཏབ་ནས། སངས་རྒྱས་ཀྱི་བསྟན་པ་ཇི་སྲིད་གནས་ཀྱི་བར་སྐྱེ་བར་སྨོན་ལས་བཏབ་པ་དང་།  ཀླུས་གྲོགས་བགྱིས་པས་སྐྱེས་པ་དང་། ཡུལ་དེར་མི་ཡང་རིམ་པས་ཆགས་པར་གྱུར་ཏོ། དེ་བཞིན་དུ་པཎ་ཆེན་ནཱ་རོ་པས་ཀྱང་རི་བོ་བྱ་རྐང་ནས་ས་བོན་བླངས་ཏེ་པུཥྤ་ཧ་རིར་བཏབ་པ་དང་དེ་ལས་འཕྲོས་པ་མ་ལ་ཡང་སོགས་སུ་ཡང་སྐྱེས་པ་དང་། དེ་མ་ཡིན་པའི་དེ་དང་ནུས་པ་ཕྱོགས་མཐུན་པ་ཙམ་ལྡུམ་རར་[རྭར]བཏབ་བ་ལེ་བརྒན་མ་ནི་རྒྱ་གར་ཡུལ་ཕལ་ཆེར་དུ་སྐྱེ་བ་དང་། དེའི་བརྒྱུན་[རྒྱུན]བལ་ཡུལ་དུའང་དེ་ལས་དམན་ཙམ་རྟག་པར་སྐྱེས་པ་དང་། དེ་ལས་དམན་པ་ཙམ་བོད་ཀྱི་ལྡུམ་རར་[རྭར]ཡང་སྐྱེས་བ་ན་དེ་རྣམ་ནི་ཁུངས་བྱུང་གི་ལོ་རྒྱུས་སོ།།
པར་རིས་བར་འཁྱམས།
བྱིའུ་ཆུང --w.m ནམ་མཁའ་རྨས་མ་ཞིག་གི་ཁ་གཞང་དུ སྐར་མའི་མིག་མཐའ་བཀྲུ་བའི་བྱིའུ་ཆུང་ཞིག་ཅི་ལྟར་འཕུར་ཀྱང གཙང་བོ་དང་རྒྱ་མཚོ་བརྒལ་རྗེས རི་རབ་དང་ནམ་མཁའ་བརྒལ་དགོས
ངལ་བར་གྱུར་ན་ཕྱིར་བདག་གི་ལྗོན་རྩེ་རུ་ལོག་ཤོག མཚོ་གཏིང་དུ་ཟུག་པའི་བདག་གི་ལྗོན་རྩེ་རུ་བྱི་རུའི་མེ་ཏོག་སྐྱེས་ཡོད སྐྱོ་བར་གྱུར་ན་བདག་གི་རྨི་ལམ་དུ་ལོག་ཤོག རྨི་ལམ་དུ་ཁྱེད་ཉིད་སྐུང་སའི་ཡལ་ག་ཞིག་བརྩེངས་ཡོད དུབ་ན་གཉིད་དུ་ཡུར་ཆོག གྲང་ན་ཚང་དུ་ཡིབ་ཆོག
འཇིགས་དངངས་བྱུང་ན་ཕྱིར་ལམ་དུ་དལ་མོར་ལོག་ཤོག མགོ་བོ་མ་ཡུར་བར་ལོག་དང བདག་གིས་ཁྱེད་ལ་སྙིང་གིས་ས་ཁྲ་ཞིག་བྲིས་ཡོད ད་དུང     ལོ་ཟླའི་ངོ་བོ་མེད་པའི་དབྱར་ཁ་ཞིག་ཀྱང་སྟེར་ཆོག
འཕུར་ཤིག       འཕུར་ཤིག ༢༠༡༢ ༩   ༩ ཉིན་ལན་གྲུ་ནས།
བུན་ར་ཀུ།
བུན་ར་ཀུ་(ཉི་ཧོང་སྐད།: 文楽)ནི་རི་པིན་གི་གོམས་སྲོལ་གྱི་ཐག་རྒུལ་འདྲ་གཟུགས་གི་འཁྲབ་སྟོན་ཡིན​།
ནས།
ནས་ནི་ཞིང་ནང་དུ་སོན་བཏབ་ནས་སྐྱེས་པའི་རྩི་ཤིང་གི་རིགས་ཞིག་སྟེ་མི་དང་དུད་འགྲོའི་ཟ་ཆ་ཡིན།
ཀ་ར་གི་ཡོ་ཟི་སི།
ཀ་ར་གི་ཡོ་ཟི་སི་ནི་ཀེ་རི་སིའི་ཐག་རྒུལ་འདྲ་གཟུགས་ཡིན​།
ཡུག་པོ།
ཡུག་པོ་འབྲུ་རིགས་གཅིག་རེད།
ཀརྨ་བསྟན་སྐྱོང་དབང་པོ་
གཙང་པ་རྒྱལ་པོ་ཀརྨ་ཕུན་ཚོགས་རྣམ་རྒྱལ་གྱི་བུ་ཡིན། རབ་བྱུང་བཅུ་པའི་མེ་རྟ་(༡༦༠༦)ལོར་གཙང་སྟོད་སེང་གེ་ལུང་མཆོད་རྟེན་རྒྱལ་པོ་སྐྱེས་ཞེས་བྱ་བར་འཁྲུངས། རང་ལོ་བཅུ་བཞི་པ་ལྕགས་སྤྲེལ(༡༦༢༠)ལོར་རང་གི་ཕ་ཕུན་ཚོགས་རྣམ་རྒྱལ་འབྲུམ་ནད་ཀྱིས་འདས་པའི་ལོ་དེ་ནས་རབ་བྱུང་བཅུ་གཅིག་པའི་ཆུ་རྟའི(༡༦༤༢)ལོ་འགོ་བར་ལོ་ཉི་ཤུ་ལྷག་ཙམ་རིང་སྲིད་བཟུང་། འོན་ཀྱང་མིང་ཙམ་ལས་དོན་དངོས་ཀྱི་དབང་ཆ་ནི་མགྲོན་གཉེར་བོང་གོང་བ་དང་། ཕྱི་བློན་སྒང་ཆེན་པ། ཟུག་པོ་བ་བཅས་ཀྱིས་ཟིན་པར་ཏཱ་ལའི་བླ་མ་སྐུ་ཕྲེང་ལྔ་པའི《རང་རྣམ་དུ་ཀུ་ལའི་གོས་བཟང》དེབ་དང་པོའི་ཤོག་གྲངས༥༣པར་གསལ་ཞིང་། ལོ་དེའི་རྗེས་མ་ལྕགས་བྱ་(༡༦༢༡)ལོར་དགའ་ལྡན་ཕོ་བྲང་པའི་རྒྱབ་སྐྱོར་དུ་སོག་པོ་ལྷ་བཙུན་ཆུང་བ་བློ་བཟང་བསྟན་འཛིན་དང་། གུ་རུ་ཧོང་ཐའི་ཇི་གཉིས་ཀྱིས་བོད་དུ་བཏང་བའི་སོག་པོའི་རྟ་དམག་ཉིས་སྟོང་དང་དབུས་དམག་མཉམ་འབྲེལ་དམག་དཔུང་གིས་གཙང་པ་རྒྱལ་པོའི་དམག་དཔུང་ལ་རྒོལ་ལན་སློག་སྟེ་གཙང་པ་རྒྱལ་པོའི་དཔུང་ལ་ཕམ་ཉེས་བྱུང་རྗེས་ལྕགས་བྱ་ལོའི་ཆིངས་ཡིག་བཞག་། ཆིངས་ཡིག་གི་ནང་དོན་ཞིབ་པར《ཏཱ་ལའི་བླ་མ་སྐུ་ཕྲེང་ལྔ་པའི་རང་རྣམ་དུ་ཀུ་ལའི་གོས་བཟང》དེབ་དང་པོའི་ཤོག་གྲངས༥༡ནས༢༡མཇུག་རྫོགས་པའི་བར་གསལ་ཞིང་། ལྕགས་བྱ་ལོའི་དམག་འཁྲུག་ཕམ་ཉེས་བྱུང་བ་སྡུག་ཁུར་མ་ཐུབ་པའི་རྐྱེན་གྱིས་སླར་ཡང་དགེ་ལུགས་ཕྱོགས་ལ་དགྲ་ཤ་ལེན་རྒྱུའི་གོ་སྐབས་སྒུགས་ནས་ཡོད་མུར་སོག་པོ་ཆ་ཧར་ལེན་དན་རྒྱལ་པོ་དང་། བར་ཁམས་ཀྱི་བེ་རི་རྒྱལ་པོ་དོན་ཡོད་རྒྱལ་གཉིས་དང་མནའ་འབྲེལ་བཙུགས། ཕྱོགས་གསུམ་མཉམ་འབྲེལ་གྱིས་དགེ་ལུགས་པ་གཏོར་རྒྱུའི་ཁ་དན་བྱས་པ་མ་ཟད། ཐོག་མར་ཤིང་ཕག(༡༦༣༥)ལོ་ནས་ཆ་ཧར་ལེན་དན་གྱི་དམག་དཔུང་གཙང་པར་རྒྱབ་སྐྱོར་བྱེད་པར་བཏང་ཡང་བོད་དུ་སླེབས་རྗེས་རྐྱེན་མང་པོ་ཞིག་ལ་བརྟེན་ནས་གཙང་སོག་གཉིས་ནང་འཁྲུགས་བྱུང་ཏེ་སོག་དམག་ཕྱིར་འཐེན་བྱས་ཤིང་། སོག་པོའི་དཔོན་ནང་མ་མཐུན་པར་ཆ་ཧར་གྱི་བུ་བསད་པ་སོགས་རྒྱབ་སྐྱོར་ཡོང་བའི་རེ་བ་མེད་པར་གྱུར། དེ་རྗེས་ས་སྟག(༡༦༣༨)ལོར་བཀྲ་ཤིས་ལྷུན་པོའི་ཁ་གནོན་དུ་དམིགས་ཏེ་དགོན་པའི་འཁྲིས་སུ་ཆོས་སྡེ་ཆེན་པོ་གསར་རྒྱག་ཐོག། མིང་ལ་བཀྲ་ཤིས་ཟིལ་གནོན་ཟེར་བ་བཏགས་པ་དང་། སེ་འབྲས་གཉིས་ཀྱི་ཁ་གནོན་དུ་དམིགས་ཏེ་ཤུན་གདོང་དཀར་རྫོང་བརྩིགས་པ་སོགས་བྱས་རྐྱེན་རབ་བྱུང་བཅུ་གཅིག་པའི་ལྕགས་འབྲུག(༡༦༤༠)ལོར་གུ་ཤྲི་ཧན་གྱིས་བར་ཁམས་སུ་དམག་དྲངས་ཏེ་གཙང་པ་རྒྱལ་པོའི་རྒྱབ་དཔུང་བེ་རི་རྒྱལ་པོ་དོན་ཡོད་རྒྱལ་ཕམ་ཉེས་སུ་བཏང་ཞིང་། ལོ་འདིའི་མཇུག་ནས་ཕྱི་ལོའི་བོད་ཟླ་གསུམ་པའི་འགོ་བར་ཟླ་བ་ཁ་ཤས་རིང་གཙང་པ་རྒྱལ་པོའི་དཔུང་ལ་ཕར་རྒོལ་བྱས་མཐར་གཙང་པ་རྒྱལ་པོ་གཏོར་བ་དང་། དགའ་ལྡན་ཕོ་བྲང་གི་སྲིད་དབང་གསར་དུ་བཙུགས་པ་སོགས་ཞིབ་པར《ཏཱ་ལའི་བླ་མ་སྐུ་ཕྲེང་ལྔ་པའི་རང་རྣམ་དུ་ཀུ་ལའི་གོས་བཟང》དེབ་དང་པོ་དང་། 《མདོ་སྨད་ཆོས་འབྱུང》ཤོག་གྲངས༣༠ནས་༣༦བར་གསལ། རྒྱལ་པོ་འདིའི་དུས་སུ་ཁྲིམས་ཡིག་ཞལ་ལྕེ་བཅུ་དྲུག་ཏུ་གྲགས་པ་གཏན་འབེབས་བྱས་ཤིང་། བོད་དབུས་གཙང་ཡོངས་ལ་རྒྱ་ཁྱབ་ཏུ་སྤྱོད་པའི་གཏན་ཚིགས་མཁར་རུ་ཟེར་བ་ཡང་རྒྱལ་པོ་འདིའི་དུས་སུ་གསར་གཏོད་བྱས་པ་ཡིན་ཞེས་ཤོད་སྲོལ་འདུག་། གོང་གསལ་རྣམས་ཀརྨ་བསྟན་སྐྱོང་དབང་པོའི་ཁྲིམས་ཡིག་རྒྱས་བསྡུས་དང་། གཙང་པ་རྒྱལ༌པོའི་གདུང་རབས་གཞིར་བཟུང་ནས་བྲིས།
སྤུན་གསུམ་དགེ་ཞི་གླིང་།
དགེ་ཞི་གླིང་ཞེས་པ་ནི་རྙིང་མའི་བཙུན་མའི་དགོན་པ་ཞིག་སྟེ། ཁམས་ལྷོ་རྒྱུད་སྡེ་རོང་ཁོངས་སྤུན་གསུམ་ཡུལ་ཚོའི་ཁ་ཤར་བསྟན་གྱི་རི་ངོས་ཤིག་ཏུ་ཆགས་ཡོད། ནང་དུ་དགེ་མ་བཞི་ཅུ་ལྷག་ཙམ་དང་། དུང་འཁོར་ཁང་༡ ། བླ་མའི་གཟིམ་ཤག༡ ། མཆོད་རྟེན་དཀར་པོ་ཆ་བརྒྱད། རུང་ཁང་༡ ། མཆོད་མེ་ཁང་༡ ། བཤད་གྲྭའི་ཚོགས་ཁང་༡ ། ཆུ་རྫིང་༡ སོགས་ཡོད།
࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄࿄
རྒྱལ་སྡེ་སྐར་ཆུང་ལྷ་ཁང་གི་རྡོ་རིང་
གཙུག་ལག་ཁང་དེར་རྒྱལ་སྡེ་དཀར་ཆུང་རྡོ་རྗེ་དབྱིངས་ཀྱི་ལྷ་ཁང་ཞེས་ཀྱང་བྱ་སྟེ། ཁྲི་ལྡེ་སྲོང་བཙན་གྱིས་བཞེངས་ཤིང་། དེར་བཙུགས་པའི་རྡོ་རིང་ཆག་སོང་བས་དེང་སྐབས་མཇལ་དུ་མེད།
མ་ཡིག
1.༄། །འཕྲུལ་གྱྀ་ལྷ་བཙན་པོ་ཁྲི་ལྡེ་སྲོང་བརྩན་གྱྀ་རིང་ 2.ལ། །དམ་པའྀ་ཆོས་ཡུན་ཏུ་བརྟན་པར་གཙིགས་ 3.བརྣན་པ། ། 4.༄། །འཕྲུལ་གྱི་ལྷ་བཙན་པོ། མྱེས། ཁྲི་སྲོང་བརྩན་གྱྀ་ 5.རྀང་ལ། ། སངས་རྒྱས་ཀྱྀ་ཆོས་མཛད་དེ། ། ར་སའི་གཙུག་ 6.ལག་ཁང་ལས་སྩོགས་པ་བརྩིགས་ཤྀང་། ། དཀོན་མཆོག་ 7.གསུམ་གྱྀ་རྟེན་བཙུགས་པ་དང་། །མྱེས་ཁྲི་འདུས་སྲོང་གྀ་ 8.རྀང་ལ། གླིང་གྀ་ཁྲི་རྩེ་ལས་སྩོགས་པར་། གཙུག་ལག་ 9.ཁང་བརྩིགས་སྟེ། ། དཀོན་མཆོག་གསུམ་གྱྀ་རྟེན་བཙུགས་ 10.པ་དང་། མྱེས་ཁྲི་ལྡེ་གཙུག་བརྩན་གྱྀ་རིང་ལ། ། བྲག་མར་གྱྀ་ 11.ཀྭ་ཅུ་དང་། མཆྀང་ཕུར་གཙུག་ལག་ཁང་བརྩིགས་སྟེ་དཀོན་ 12.མཆོག་གསུམ་གྱྀ་རྟེན་བཙུགས་པ་དང་། ཡབ་ཁྲྀ་སྲོང་ལྡེ་ 13.བརྩན་གྱྀ་རིང་ལ། ། བྲག་མར་གྱྀ་བསམ་ཡས་ལས་སྩོགས་ 14.པ། །དབུང་མཐར2གཙུག་ལག་ཁང་བརྩིགས་སྟེ་དཀོན་ 15.མཆོག་གསུམ་གྱྀ་རྟེན་བཙུགས་པ་དང་། ལྷ་བཙན་པོ་ཁྲི་ 16.ལྡེ་སྲོང་བརྩན་གྱྀ་རིང་ལ་ཡང་། སྐར་ཅུང་གཙུག་ལག་ཁང་ 17.ལས་སྩོགས་པ་བརྩིགས་སྟེ། །དཀོན་མཆོག་གསུམ་གྱྀ་རྟེན་ 18.བཙུགས་པ་ལས་སྩོགས་པ། ། གདུང་རབས་རྒྱུད་གྱྀས་། 19.འདྀ་ལྟར་སངས་རྒྱས་ཀྱྀ་ཆོས་མཛད་པ་འདི། ། ནམ་དུ་ཡང་མ་ 20.ཞིག ། ། བཏང་ན། ། ལེགས་པ་དཔག་ཏུ་མྱེད་པར་འགྱུར། ། 21.བཏང་སྟེ། ཞྀག་གམ། མྱེད་པར་གྱུར་ན། སྡུག་པ་གྲངས་མྱེད་ 22.པར་འོང་བས། ། ད་ཕྱྀན་ཆད་ནམ་ནམ་ཞ་ཞར། འཕྲུལ་གྱྀ་ལྷ་ 23.བཙན་པོ་། །ཡབ་ཁྲི་སྲོང་ལྡེ་བརྩན་གྱྀ་རིང་ལ། །དཀོན་མཆོག་ 24.གསུམ་གྱྀ་རྟེན་བཙུགས་པ་དང་། །སངས་རྒྱས་ཀྱྀ་ཆོས་མཛད་པ་ 25.མྱི་གཏང་མ་ཞིག་པར། ། གདུང་རབས་རྒྱུད་ཀྱྀ་ཡི་དམ་བཅའོ་ 26.ཞེས་འབྱུང་བ་ལས་སྩོགས་པ། ། བཙན་པོ་ཡབ་སྲས། ། རྗེ་ 27.བློན་ཀུན། ཀྱྀས་དབུ་སྙུང་དང་བྲོ་བོར་ཏེ། ། གཙིགས་ཀྱྀ་ཡི་གེ་དང་ 28.རྡོ་རིངས་ལ་བྲིས་པ་བཞྀན་དུ་ཡང་མཛད་དོ། ། འདྀ་ལྟར་ཡབ་ 29.མྱེས། ། གདུང་རབས་རྒྱུད་ཀྱྀས། །དཀོན་མཆོག་གསུམ་གྱྀ་རྟེན་ 30.བཙུགས་ཤྀང་། སངས་རྒྱས་ཀྱྀ་ཆོས་མཛད་པ་འདྀ། ། གཅེས་སྤྲས་ཅྀ་ 31.ལ་ཡང་། སྡྀག་གོ་ཞེའམ། མ་ལེགས་སོ་ཞེས། མོ་དང་རྨྱི་ལྟས་ལས་ 32.སྩོགས་སྟེ་ཅྀའི་ཕྱིར་ཡང་རུང་སྟེ། མྱྀ་གཞིག་གོ ། མྱི་སྤང་ངོ་། ། དེ་སྐད་ 33 ཅེས། ཆེ་ཆུང་སུས་གསོལད་ཀྱྀས་ཀྱང་། དེ་ལྟར་མྱི་མཛད་དོ། ། བཙན་ 34.པོ་དབོན་སྲས། ། སྐུ་ཆུང་ངུར་བཞུགས་པ་ཡན་ཅད། ། ཆབ་སྲྀད་ཀྱི་ 35.མངའ་བདག་མཛད་པ་མན་ཆད་ཀྱང་། ། དགེ་སློང་ལས།དགེ་བའྀ་ 36.བཤེས་ཉེན་བསྐོས་སྟེ། ཆོས་ཐུགས་སུ་ཅྀ་ཆུད་ཆུད་དུ་བསླབ་ཅྀང་། བོད་ 37.ཡོངས་ཀྱྀས་ཀྱང་ཆོས་སློབ་ཅིང་སྤྱད་པའྀ་སྒོ་མྱི་གཅད། ནམ་དུ་ཡང་བོད་ཡ་ 38.རབས་མན་ཅད། ། བོད་འབངས་ལས་ཐར་བར་གཟུད་པའྀ་སྒོ་མྱི་བགག་ 39.པར། དད་པའྀ་རྣམས་ལས་ཐར་པར་བཙུད་ཏེ། དེའི་ནང་ནས་ 40.ནུས་པ་ལས། །བཅོམ་ལྡན་འདས་ཀྱྀ་རིང་ལུགས་རྟག་ཏུ་བསྐོ་ 41.ཞྀང། ། བཅོམ་ལྡན་འདས་ཀྱྀ་རིང་ལུགས་བྱེད་པའྀ་རྣམས་ཆོས་འཁོར་ 42.ནས་བྱའོ་ཅོག་གྀ་བཀའ་ལ་ཡང་བཏགས་སྟེ། ། ཆོས་འཁོར་གྱི་ལས་དང་ 43.དབང་བྱེད་ཅྀང་དགེ་བའྀ་བཤེས་གཉེན་བྱེད་པར་བསྐོའོ། ། རབ་ཏུ་བྱུང་བའི་ 44.རྣམས། ། ངེད་ཡབ་སྲས་ཀྱྀས་མཆོད་གནས་སུ་གནང་བ་བཞྀན་དུ་བྱས་ 45.སྟེ། ། བཙན་པོའི་ཕོ་བྲང་ན་དཀོན་མཆོག་གསུམ་གྱྀ་རྟེན་བཙུགས་ཤྀང་། 46.མཆོད་པ་ཡང་ གུ་དུ་མྱི་སྤང་མྱི་བསྐུར་3ཞྀང་མཆོད་གནས་སུ་བགྱྀའོ ། མདོར་ན། ། བཙན་པོའི་ཕོ་བྲང་དང་བོད་ཁམས་ན་དཀོན་མཆོག་གསུམ་མྱེད་ 48.པ་དང་སྤང་བའྀ་ཐབས་ཅྀ་ཡང་མྱི་མཛད་དོ། ཡབ་མྱེས་དབོན་སྲས་ 49.གང་གྀ་རིང་ལ་ཡང་རུང་སྟེ། དཀོན་མཆོག་གསུམ་གྱྀ་རྐྱེན་བཅད་པ་རྣམས་ 50.ཀྱང་མ་དམའས་མ་ཞྀག་པའྀ་ཆོས་སུ་ལྷ་རྀས་ཀྱི་ཁྱིམ་ཡྀག་4གྀ་མགོ་དག་ལས་ 51.འབྱུང་བ་བཞྀན་དུ་ཚིས་མཛད་5དོ། ། ད་ཕྱྀན་ཆད་གདུང་རབས་རེ་རེ་ཞིང་ཡང་ 52.བཙན་པོ་ཡབ་སྲས་ཀྱྀས། འདྀ་བཞིན་དུ་ཡྀ་དམ་བཅའོ། དེ་ལས་མནའ་ཁ་ 53.དབུད་པ་དག་མྱྀ་བགྱྀ་མྱི་བསྒྱུར་བར། ། འཇིག་རྟེན་ལས་འདས་པ་དང་འཇྀག 54.རྟེན་གྱྀ་ལྷ་དང་མྱྀ་མ་ཡིན་པ་ཐམས་ཅད་ཀྱང་། དཔང་དུ་གསོལ་ཏེ། །བཙན་པོ། 55.རྗེ་བློན་ཀུན་ཀྱྀས་ཀྱང་དབུ་སྙུང་དང་བྲོ་བོར་རོ། གཙིགས་བརྣནད་པའྀ་ 56.ཡྀ་གེ་ཞྀབ་མོ་ནི། ། ཡབ་ཀྱྀ་རིང་ལ་གཙིགས་ཀྱྀ་ཡི་གེ་བྲྀས་པའི་ཟླ་ལ་ 57.བཞག་6གོ ། །
དཀའ་འགྲེལ།
1.རྒྱལ་སྡེ་སྐར་ཆུང་ལྷ་ཁང་གི་རྡོ་རིང་། གཙུག་ལག་ཁང་དེར་རྒྱལ་སྡེ་དཀར་ཆུང་རྡོ་རྗེ་དབྱིངས་ཀྱི་ལྷ་ཁང་ཞེས་ཀྱང་བྱ་སྟེ། ཁྲི་ལྡེ་སྲོང་བཙན་གྱིས་བཞེངས་ཤིང་། དེར་བཙུགས་པའི་རྡོ་རིང་ཆག་སོང་བས་དེང་མཇལ་དུ་མེད། 2.དབུང་མཐར། དབུས་མཐའ་རུ། ཞེས་པ་དོན་གཅིག 3.མྱི་བསྐར། མི་དགར་སྟེ་སོ་སོར་མི་འགེར་ཞེས་པའི་དོན། 4.ལྷ་རྀས་ཀྱྀ་ཁྱིམ་ཡྀག ཆོས་ཕྱོགས་སམ་ཆོས་སྡེ་ཕྱོགས་སུ་བཅད་པའི་རྒྱུ་ནོར་ཟས་གསུམ་དང་འབངས་ཁྱིམ་ཡི་གེ་ཅན་བཅས་ཀྱི་ཡིག་ཚང་། 5.ཚིས་མཛད། འདིར་ཐབས་མཛད་ཅེས་པདང་། ཡང་ན། ཕན་འདོགས་པའམ་མཐུན་རྐྱེན་སྦྱོར་བའི་དོན། 6.ཡབ་ཀྱྀ་རིང་ལ་གཙིགས་ཀྱྀ་ཡི་གེ་བྲྀས་པའི་ཟླ་ལ་བཞག འདི་ནི་ཡབ་ཁྲི་སྲོང་ལྡེ་བཙན་གྱི་བཀའ་གཙིགས་ཁག་གཉིས་པོ་ལ་ཟེར་ཞིང་། སྲས་ཁོང་གིས་རྗེ་བློན་རྣམས་མནས་བསྒགས་པའི་བཀའ་གཙིགས་དེའང་གཤམ་ནས་འབྱུང་བར་འགྱུར་རོ།།
སྤྲུལ་སྐུ་བཟང་པོ་གྲགས་པ་
༈ ལྷ་སྲས་མུ་ཁྲི་བཙད་པོའི་རྣམ་འཕྲུལ་སྤྲུལ་སྐུ་བཟང་པོ་གྲགས་པ་ནི། ལ་སྟོད་ལྷོ་རུ་འཁྲུངས། རྟེན་དགེ་སློང༌། བཀའ་བརྒྱུད་ཀྱི་ཆོས་སྒོར་ཞུགས། རྒྱལ་གྱི་ཤྲཱི། མང་ལམ་རི་ཁྲོད། གངས་བུ་ལེ་སོགས་སུ་སྒྲུབ་པ་རྩེ་གཅིག་མཛད་པས་རྟོགས་པ་ཀློང་དུ་གྱུར། གངས་བུ་ལེས་ཁྱེའུ་དར་ཐོད་ཅན་ཞིག་ཏུ་སྤྲུལ་ནས་གཏེར་འདོན་པར་བསྐུལ་ཡང་ཉམས་སྣང་དུ་དགོངས་ནས་རྩིས་གདབ་མ་མཛད། ཨོ་རྒྱན་ཆེན་པོས་སྙི་ནམ་ལ་སྒོམ་ཟེར་བའི་རྣལ་འབྱོར་པ་ཁྱད་པར་ཅན་ཞིག་ཏུ་སྤྲུལ་ནས་གཏེར་གྱི་ཁ་བྱང་བསྩལ་ཅིང་བསླབ་བྱ་མཛད་པ་ལྟར། རུ་ལག་གྲམ་པ་རྒྱང་གི་ལྷ་ཁང་ནས་རྟ་མགྲིན། བྱམས་པའི་སྒྲུབ་ཐབས། གུང་ཐང་རྒྱལ་པོ་ལ་གདམས་པའི་སྐོར། ཡོན་པོ་ལུང་ནས་ཕྱག་རྡོར་སོགས་སྒྲུབ་ཐབས་འགའ་ཞིག་དང༌། སྙིང་བྱང་རྒྱས་འབྲིང་བསྡུས་གསུམ། གནས་ཡིག་དང་ཁ་བྱང༌། གསོལ་འདེབས་ལེའུ་བདུན་མ། ཕྱིར་ཟློག་འཁོར་ལོ་འབར་བ་སོགས་གདན་དྲངས། ཁ་བྱང་དང་སྙིང་བྱང་སོགས་རིག་འཛིན་རྒོད་ལྡེམ་ཅན་ལ་བསྐུར་བས་ཟང་ཟང་ལྷ་བྲག་གི་གཏེར་ཆེན་འདོན་པར་མཛད་པ་དང༌། གསོལ་འདེབས་ཀྱང་དེ་ཉིད་ཀྱིས་ཤོག་སེར་ལས་ཕབས་ཏེ་དབུས་གཙང་ཁམས་གསུམ་དུ་འཕེལ་བས་མཆོག་དམན་ཀུན་གྱིས་མགྲིན་པར་བརྒྱན་ཏེ་ཕྲིན་ལས་ནམ་མཁའ་དང་མཉམ་པའོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
མཚོ་ནུབ་སོག་རིགས་དང་བོད་རིགས་རང་སྐྱོང་ཁུལ་
མཚོ་ནུབ་སོག་རིགས་དང་བོད་རིགས་རང་སྐྱོང་ཁུལ་་
གཉན་རོང་རྫོང་།
གཉན་རོང་རྫོང་
བྲ་བོ།
བྲ་བོ་ནི་ཞིང་ནང་དུ་སོན་བཏབ་ནས་སྐྱེས་པའི་རྩི་ཤིང་གི་རིགས་ཞིག་སྟེ་མི་དང་དུད་འགྲོའི་ཟ་ཆ་ཡིན།
ཨ་མདོ་རྫོང་།
ཨ་མདོ་རྫོང་‎
ཉག་ལོ་
ད་ལྟའི་རྔ་བ་བོད་རིགས་རང་སྐྱོངས་ཁུལ་གྱི་རྫོང་ཞིག་ཏེ་སྔོན་གྱི་རྒྱལ་རོང་རྒྱལ་ཁག་བཅོ་བརྒྱད་ཀྱི་ཁོངས་གཏོགས་ཀྱི་ཕྱོགས་ཆེན་ཅིག་ཡིན་པར་གྲགས། རྒྱ་སྐད་དུ་ 米亚罗 དང་དབྱིན་ཇིར་ Nyaklo ཟེར།
གཏེར་ལེན་ཁ་
གཏེར་ལེན་ཁ་་
ཤན་རྩ་རྫོང་།
ཤན་རྩ་རྫོང་‎
སྲན་ལྗང་།
སྲན་ལྗང་ནི་སྔོ་ཚལ་གྱི་རིགས་གཅིག་རེད།
Jean Auguste Dominique Ingres
ནི་ཧྥ་རན་སི་ཡི་རི་མོ་མཁས་ཅན་ཞིག་རེད།
མཚོ་བྱང་བོད་རིགས་རང་སྐྱོང་ཁུལ་
མཚོ་བྱང་བོད་རིགས་རང་སྐྱོང་ཁུལ་་
ཀོ་མེ་དི་ཡ་དེལ་ཨར་ཏེ།
ཀོ་མེ་དི་ཡ་དེལ་ཨར་ཏེ་(ཨི་ཏ་ལིའི་སྐད།): Commedia dell'arte)ནི་འཁྲབ་སྟོན་ཁང་ཡིན​།
ཧའེ་ཡན་
ཧའེ་ཡན་་
ལྒ་ཡུལ་གྱི་རྟེན་རྩ་ཆེན་གསུམ
ལྒ་ཡུལ་གྱི་རྟེན་རྩ་ཆེན་གསུམ་ནི། སྐུ་ཡི་རྟེན་འབིས་རྣམ་པར་སྣང་མཛད། གསུང་གི་རྟེན་རྒྱ་ནག་མ་ཎི་རྡོ་འབུམ། ཐུགས་ཀྱི་རྟེན་ལྒ་ཡི་མཆོད་རྟེན་དཀར་པོ་བཅས་སོ།
སྲན་སེར།
]
གཡུ་རི་དགེ་མ་གླིང་།
ཆོས་ཚོགས་ནར་མ་ལ་ཟླ་བ་བྱུང་ངོ་ཅོག་གི་ཚེས་ཉེར་ལྔ་ལ་ཚོགས་འཁོར་དང་། ལོ་རེའི་ས་ག་ཟླ་བ་ལ་བྱང་གཏེར་ཐུགས་རྗེ་ཆེན་པོ་འགྲོ་བ་ཀུན་གྲོལ་གྱི་སྒྲུབ་མཆོད་ཞག་བདུན་གནང་གི་ཡོད་དོ། །
དེ་མིན་རང་འདོད་ལྟར་བླ་མའི་སར་ལོ་རེའི་དམ་བཅའ་བྱས་ནས་མཚམས་བཞུགས་མཁན་གྱི་བཙུན་མ་དང་ཁྱིམ་པ་ཡང་མི་ཉུང་བ་ཡོད་པ་ཡིན་ནོ། །རོང་བན། ༠༦:༡༡, ༢ ཟླ་བདུན་པ། ༢༠༡༡ (UTC)
གྲི།
གྲི་ནི་དངོས་པོ་གཏུབ་བྱེད་ཞིག་ཡིན་ཞིང་ལག་པས་གཟུང་བྱེད་ཡོད་པ་དང་ཡུ་བ་མེད་པ་སོགས་སྣ་ཚོགས་ཡོད།
གྲོ།
གྲོ་ནི་ཞིང་ནང་དུ་སོན་བཏབ་ནས་སྐྱེས་པའི་རྩི་ཤིང་གི་རིགས་ཞིག་སྟེ་མི་དང་དུད་འགྲོའི་ཟ་ཆ་ཡིན།
རོ་སྒྲུང་
མི་རོ་རྩེད་སྒྲུང་། The tale of human corpse ༼ རོ་སྒྲུང་ ༽ནི་བོད་གནའ་རབས་ཀྱི་སྒྲུང་གཏམ་ཞིག་རེད།མིང་ཆ་ཚང་ལ་༼ རོ་ལངས་གསེར་འགྱུར་གྱི་ཆོས་སྒྲུང་ཉེrfgར་གཅིག་པ་རྒྱས་པར་ཕྱེ་བ་བཞུགས་སོ་ ༽ཟེར།རོ་སྒྲུང་གི་རྩོམ་པ་པོ་ནི་དཔལ་མགོན་འཕགས་པ་ཀླུ་སྒྲུབ་ཡིན། སྒྲུང་གཏམ་དེའི་དཀར་ཆག། ལེའུ་དང་པ།༼ སྤྲང་ཆུང་ཟླ་བ་གྲགས་པ་ལ་རྒྱལ་བུ་བདེ་སྤྱོད་བཟང་པོ་ཞེས་མཚན་གསོལ་བ། ༽ ལེའུ་གཉིས་པ།༼ བུ་མོ་དེ་ཉིད་འབུམ་སྐྱེ་བ་དྲན་པ། ༽ ལེའུ་གསུམ་པ།༼ བུ་མོས་རྒྱལ་པོ་ཤི་ཡུལ་ནས་བླངས་པ། ༽ ལེའུ་བཞི་པ།༼ རྒྱལ་པོ་ཁྱི་སྤྲུལ་གྱིས་ཆུང་མ་བཙལ་བ། ༽